Ko ne voli Tea, ne voli košarku - Dnevni list Danas\n0Piše: N. M. 04. oktobra 2017. 20.25\n– Ne znam da li da plačem od sreće što je došao ili da plačem od tuge što nije ranije došao – jedan je od komentara nakon proigravanja Teodosića, jednom rukom ispod kuka preko celog terena.\nTeo je nagovestio da u ruki sezoni sigurno neće „štedeti“ Džordana, koji pri maksimalnom odrazu može i zvezde sa neba da skine. Tako je u dva navrata srpski as umesto sigurne egzekucije pronašao u vazduhu gorostasnog centra, koji je oduševljen pasovima pošteno izmaltretirao obruč. U igri je proveo 23 minuta, što bi i trebalo da bude njegova prosečna minutaža tokom sezone, napravio je tri lične greške, čime je pokazao da ume da iskontroliše daleko snažniju i intenzivniju kontakt igru, u poređenju sa Evroligom.\n– Ko ne voli Teo, ne voli košarku – bio je komentar američkog reportera, potpuno egzaltiranog viđenim od strane Teodosića.\nInače, najefikasniji u pobedničkom timu bio je Blejk Grifin sa 17 poena, Diandre Džordan je ubacio 17, Vili Rid 12, Danilo Galinari 11… Toronto je predvodio Demar Derozan sa 15, Fred Vanvlit je ubacio 13 poena, a Jonas Valančiunas 11.


SAD izvele zračne napade na položaje ISIL-a u istočnoj Siriji\nSVIJET U posljednjoj oblasti koju drže militanti\nUdari uslijedili dan nakon što je u eksploziji u Manbidžu poginulo 19 osoba\nSAD izvele zračne napade na ISIL\nMeđunarodna koalicija protiv oružane grupe Islamska država Irak i Levant (ISIL, ISIS), predvođena Sjedinjenim Američkim Državama, izvršila je danas zračni napad na položaje te oružane grupe u istočnoj Siriji, prenose agencije.\nSirijski aktivisti izvještavaju o intenzivnim zračnim napadima u posljednjoj oblasti koju drži ISIL na istoku države, gdje se teritorij pod kontrolom ove oružane grupe znatno smanjivao proteklih sedmica.\nSirijski opservatorij za ljudska prava (SOHR) saopćio je danas kako su zračni udari izvršeni na području od 15 kvadratnih kilometara pod kontrolom ISIL-a u istočnoj provinciji Deir ez Zor, nakon što su kurdski borci iz Sirijskih demokratskih snaga (SDF), uz podršku SAD, posljednjih sedmica postigli velike uspjehe u borbama protiv ISIL-a.\nAktivisti iz monitoring grupe Deir ez Zor 24 potvrdili su kako su u toku intenzivni zračni napadi, dodajući kako ih je izazvala kontraofanziva, koju je izvršio ISIL tokom jake magle na tom području.\nOvi zračni udari uslijedili su dan nakon što je u eksploziji u sirijskom gradu Manbidžu poginulo 19 osoba, među kojima četvorica vojnika SAD.\nOdgovornost za taj napad preuzeo je ISIL, nekoliko sedmica nakon što je predsjednik SAD Donald Tramp (Trump) objavio kako je ISIL poražen u Siriji i kako će povući sve američke snage iz te bliskoistočne države, prenose agencije.\nSirija Zračni napadi SAD\nMakron: Ne povlačimo vojsku iz Sirije, nastavljamo borbu\nSirijski nogometaši autori su najveće nogometne prevare ikada


Buduće rate kredita biće uvećane za deo kamate u zastoju – UPV\nBuduće rate kredita biće uvećane za deo kamate u zastoju\nBanke i davaoci lizinga u Srbiji bili su u obavezi da dužnicima ponude zastoj u otplati obaveza, takozvani moratorijum.\nNarodna banka Srbije usvojila je i propise o zastoju u odlaganju kredita u naredna tri meseca radi očuvanja finansijske stabilnosti u uslovima mogućih rizika zbog vanredne zdravstvene situacije u zemlji.\nNenad Bungin, član izvršnog odbora Vojvođanske banke rekao je gostujući u emisji InfoBiz televizije N1 da građani ne moraju da urade ništa ako žele da private moratorijum jer se zastoj automatski aktivira.\nAko ne prihvataju dovoljno je recimo da odu na sajt banke i da popune formular u kojem se izjašnjavaju da ne prihvataju i da nam pošalju elektronskim putem, naglasio je Nenad Bungin.\nIz Vojvođanske banke tvrde da uslovi otplate kredita ostaju isti. Međutim, postavlja se pitanje uračunavanja kamata na te rate…\n“Uslovi iz ugovora ostaju potpuno isti. Moratorijum kao zastoj znači da se faktički prenosi deo kamate na buduće rate. Dakle, da, rate će u budućnosti biti uvećane za taj deo kamate koji je sada u zastoju. Ali imaju reprezantativni primer na sajtu Narodne banke i na sajtovima banaka i mogu da vide kolike će im rate zapravo biti“, naveo je gost N1.\nZbog vanrednog stanja i privreda je u problemu. Upitan da li je bankarski sektor spreman da nakon svega ovoga pomogne privredi, gost InfoBiza kaže da je bankarski sektor u ovim okolnostima izuzetno likvidan.\nprethodnaBesplatno savetovanje za online poslovanje za članove UPV\nnarednaProduženje plaćenog odsustva za vreme vanredne situacije


Autoput Banja Luka – Doboj će koštati 765 miliona KM - Biznis Info\nKina najavila obustavljanje projekata na ugalj u zemljama u inostranstvu\nDonesi je sad Glovo u Bosni i Hercegovini\nNa Sarajevskoj berzi promet od 112.466 KM\nOsiguran pripravnički staž za 80 mladih pripravnika\nBLSE: Promet od 56.347 KM\nAutoput Banja Luka – Doboj će koštati 765 miliona KM\nBy BiznisInfo on\t 27/03/2017 Investicije\nIzgradnja autoputa Banja Luka – Doboj, nakon dodatnih zaduženja, koštat će Republiku Srpsku 392 miliona eura, odnosno 764,4 miliona KM, a kompletna izgradnja finansira se iz kredita Evropske banke za obnovu i razvoj (EBRD) i Evropske investicione banke (EIB).\nDirektor „Autoputeva RS“ Dušan Topić rekao je da je zaduženje od 47 miliona eura, za koje je Vlada RS prošle sedmice dala saglasnost, bilo neophodno zbog dodatnih radova na obje dionice autoputa, piše poslovni portal Capital.\nIstakao je da se za prvu dionicu, od Doboja do Prnjavora, koju finansira EBRD, od početka znalo da će trebati 185 miliona, jer je tako ugovoreno tenderom, ali da je i taj kredit išao u dva dijela, odnosno prvo je odobreno 150 miliona eura, a zatim 35 miliona.\nSlična situacija je, kako kaže, i sa drugom dionicom od Prnjavora do Banje Luke koju finansira EIB. Kaže da je EIB, koja finansira ovu dionicu, prvo odobrila 160 miliona eura, ali da je obezbijedila do 270 miliona jer se odmah znalo da prvobitni iznos neće biti dovoljan.\n„Sada smo došli u fazu da definišemo koliki je taj drugi kredit koji treba da se odobri. Ovaj novac je potreban da bi se kompletni ugovori doveli do kraja, tako da za prvi ugovor od Doboja do Prnjavora od EBRD-a uzimamo još deset miliona, a za dionicu od Prnjavora do Banjaluke od EIB-a uzimamo dodatnih 37 miliona eura“, rekao je Topić.\nOn tvrdi da je dodatni novac potreban za radove koji se se pojavili u toku realizacije ugovora zbog nekih nepredviđenih uslova na samom terenu i nepredviđenih okolnosti koje su se desile, odnosno zbog poplava 2014. godine.\n„Pored toga, imali smo određen broj dodatnih varijacija na projekat u smislu dodatnih tehničkih zahtjeva na nekim objektima. Sve to je detaljno pobrojano u pratećoj dokumentaciji i sve će biti predmet dodatnih saglasnosti kada se ispregovaraju novi krediti i kada ponovu budu išli na sjednicu Vlade RS i Narodne skupštine RS na odoborenje“, naglasio je Topić.\nOn ističe da bi svi radovi na autoputu do kraja ove godine trebalo da budu zavšeni i da se autoput pusti u saobraćaj.\nVlada Republike Srpske je prošle sedmice dala saglasnost za pregovore sa EBRD-om i EIB-om u cilju dodatnog kreditnog zaduženja od 47 miliona eura po projektu izgradnje autoputa Banja Luka – Doboj. Od tog iznosa 37 miliona će biti obezbijeđeno od EIB-a, koji finansira dionicu od Prnjavora do Banje Luke, a 10 miliona od EBRD-a koji je finansirao dionicu od Doboja do Prnjavora koja je već završena.\nRadove na obje dionice autoputa Banja Luka – Doboj, ukupne dužine 72 kilometra, izvodi konzorcij koji čine “Integral inženjering” iz Laktaša i “Granit” iz Skoplja. (Capital)\nautoput Autoputevi RS putevi\nNajduži viseći most na svijetu spojit će Evropu i Aziju\nU utorak sastanak o izgradnji aerodroma u Trebinju\nTurski investitori zainteresirani za četiri velika projekta u Zenici\nOpćina Stari Grad nudi u zakup prostore na najatraktivnijim lokacijama\nRS: Rekordna prosječna plata nakon oporezivanja u avgustu – 1.025 KM


EU želi poslati Beogradu pozitivnu političku poruku\nEvropska unija je pozdravila srpski Akcioni plan za punu saradnju sa Haškim tribunalom, ali je Srbiji stavila na znanje da plan nije sve, odnosno, da se pre nastavka pregovora sa EU o sporazumu o stabilizaciji i pridruživanju haški optuženik Ratko Mladić mora uhapsiti i predati Međunarodnom sudu za ratne zločine.\nNa margini ovog glavnog stava, međutim, u Briselu su počele da cirkulišu informacije da se Brisel boji da bi tvrdo insistiranje na Mladiću, u situaciji kad je srpski nacionalni ponos teško ranjen odlaskom Crne Gore i verovatnom nezavisnošću Kosova, moglo ići na ruku tvrdim srpskim nacionalistima, i da zato u jednoj grupi zemalja, koju predvode Nemačka i Francuska, postoji spremnost za nastavak pregovora sa EU do kraja ove godine i bez izručenja Mladića, ako se Koštuničin plan pokaze dovoljno uverljivim. Drugu grupu zemalja, koje se ovakvoj inicijativi protive, prema izveštajima iz Brisela, predvode Velika Britanija i Holandija. Analitičara briselskog Centra za evropsku politiku, Majkla Emersona, pitali smo da li može da potvrdi ovakvu podelu unutar EU.\nEMERSON: To je veoma uobičajena podela i apsolutni je standard za Evropsku uniju da pokazuje ceo spektar gledišta na ovu vrstu problematike – posebno kada su u pitanju oblasti kao što su pravosuđe i ljudska prava. Tu se obično pojavljuju zemlje koje su tvrdolinijaši i druge, koje su nosioci mekše politike. Možete iz toga razumeti da postoji debata o tome kakvu jedinstvenu poziciju zauzeti.\nRekavši ovo, želeo sam da naglasim da u Evropskoj uniji postoji svest da se mora formulisati adekvatna politička inicijativa koja će pomoći Srbiji i njenim evropskim aspiracijama. Stoga što su svi svesni da je u Srbiji trenutno veoma teška politička konstelacija, s obzirom na skorašnje odvajanje Crne Gore i teškim kosovskim pitanjem koje je počelo da se odmotava. S obzirom na takvu kompleksnu političku atmosferu u Srbiji, Evropska unija nastoji da forumuliše i Beogradu uputi pozitivnu političku poruku.\nRFE: Gospodine Emerson, da li vi to indirektno potvrđujete da postoje podele u okviru Evropske unije po pitanju izručenja Mladica?\nEMERSON: Tako nešto bi bilo potpuno normalno u svakom kompleksnom političkom entitetu, kad se na dnevnom redu pojave takva pitanja, o kojima se dugo premišlja i gde se odmerava kakvu poziciju zauzeti. Rekao bih da su i po tom pitanju u igri različite preferencije.


LSV Zrenjanin - Raskol u koaliciji SNS-SPS, poništen duh parlamentarizma\nHome \_ 2017 \_ Raskol u koaliciji SNS-SPS, poništen duh parlamentarizma\nŠef odborničke grupe LSV mr Dejan Čapo tražio je dopunu dnevnog reda postavljajući pitanje šta je sa obilaznicom oko grada budući da radovi još uvek nisu ni započeti. Čapo je podsetio da je aktuelna gradska vlast od 2012. godine najavljivala radove i dala rok da obilaznica bude završena do 2016. godine. On je objasnio da je obilaznica veoma važna za naš grad, ne samo zbog toga što bi se na taj način izbegao gust kamionski saobraćaj kroz centar grada, već i zato što grad ne može da bude konkurentan za privlačenje investicija ukoliko nema dobru saobraćajnu mrežu. Čapo je takođe postavio pitanje dokle se stiglo sa uređenjem izletišta Šumice, kao i sa razrešenjem pitanja vlasništva nad objektom motel "Šumice".\nOdbornici LSV su pored kritika, pokazali da ne odustaju od svojih predloga pa je odbornica Bojana Begović je ponovila inicijativu da se formira radna grupa za sprečavanje odlaska mladih ljudi predlažući da se okupe svi relevantni politički, privredni i društveni akteri u radnu grupu koja će raditi na pronalaženju rešenja i načina da se mladima poboljšaju uslovi života, bez bilo kakvih podela na vlast i opoziciju, jer je pred svima isti zadatak. Ona je na osnovu inicijative građana Mesne zajednice "Bolnica-Berbersko" postavila pitanje o tome šta se dešava sa izgradnjom golf centra. Begović je želela da čuje informaciju o planiranim i preduzetim aktivnostima lokalne vlasti u vezi sa finansiranjem ustanova kulture koje su u ozbiljnom problemu i veoma otežano funkcionišu nakon što je gradska vlast odlučila da im ukine finansijske račune i sopstvene prihode.


Brana od političkih iskušenja | Nova Ekonomija\nDr. Goran Radosavljević\nNedostatak investicija jedan je od ključnih problema za nedovoljan rast u Srbiji. Da bi Srbija imala rast od 5% godišnje u srednjem roku, procenjuje se da bi ukupne investicije trebalo da budu između 22 i 25% BDP. Trenutno su one na novou 14-16%, a u prethodnim godinama su bile još i manje. Sa takvim nivoom investicija, maksimalni potencijal rasta je 2-3% i to u kratkom roku\nPočetkom sledeće godine Srbija završava svoj peti aranžman sa MMF od 2001. godine. Ovaj aranžman, započet februara 2015. godine, po svemu sudeći biće uspešan. Dodatno, ekonomska situacija u svetu se poboljšava, kriza je, čini se, gotova, a Srbija ima objektivne pretpostavke za ekonomski napredak. Međutim, pojedini ekonomisti su skeptični da li je Srbija na održivoj putanji rasta i da li nam je možda neophodan novi aranžman sa MMF. U analizi koja sledi, probaćemo da damo pregled ekonomske situacije u kojoj se Srbija trenutno nalazi, da bismo, analizirajući pozitivne i negativne strane aranžmana sa MMF, došli do objektivnog odgovora na to pitanje.\nRezultati prethodnog aranžmana sa MMF\nOdbor izvršnih direktora Međunarodnog monetarnog fonda, na sastanku održanom 23. februara 2015. godine, odobrio je Republici Srbiji stendbaj aranžman u iznosu od oko 1.168,5 miliona evra (200% kvote Republike Srbije u MMF), u trajanju od 36 meseci, kao podršku dogovorenom ekonomskom programu. Aranžman je zaključen iz predostrožnosti, što znači da Srbija nije nameravala da koristi sredstva, ali je ostavljena mogućnost da sredstva budu iskorišćena u slučaju platnobilansnih potreba zemlje. Kako je platni bilans bio stabilan, u prethodnom periodu nije bilo potrebe da se sredstva koriste.\nGlavni ciljevi dogovorenog ekonomskog programa odnosili su se na jačanje javnih finansija, sprovođenje plana strukturnih reformi i povećanje stabilnosti finansijskog sektora. Ostvarivanje ovih ciljeva trebalo je da omogući rešavanje makroekonomskih neravnoteža, pre svega uspostavljanjem održivog nivoa javnog duga, odnosno njegovim smanjenjem počev od 2017. godine. Takođe, bilo je potrebno jačanje finansijskog sektora i njegove uloge u podsticanju privrednog rasta, kao i unapređenje konkurentnosti privrede. Na taj način stvorila bi se osnova za održivi privredni rast.\nKako bi se postigli ciljevi programa koji je podržan ovim aranžmanom, sprovedene su mere fiskalne konsolidacije, započete krajem 2014. godine. One su se odnosile na štednju u javnom sektoru i ograničenje državne pomoći državnim preduzećima. Na strani monetarne politike, predviđeno je bilo da se nastavi sa režimom inflacionog targetiranja, a da ublažavanje istog zavisi od rezultata fiskalne konsolidacije. Jedan od ciljeva je bilo i rešavanje pitanja problematičnih kredita. Rast NPL je delimično zaustavljen, a konsolidacija bankarskog sektora još traje.\nTreći stub programa odnosio se na sprovođenje strukturnih reformi. To je neophodno radi obezbeđenja uslova za privredni rast. Ove reforme odnose se pre svega na rešavanje pitanja državnih preduzeća u smislu znatnog smanjenja njihovog broja, unapređenje konkurentnosti privrede i unapređenje poslovnog okruženja koje će omogućiti otvaranje novih radnih mesta. Oko ovog dela nije bilo značajnih pomaka, osim delimičnog rešavanja pitanja Železare (imovina je prodata, ali je kompanija sa nekoliko stotina miliona evra dugovanja ostala i nastavila da pravi gubitke).\nMožemo reći da su dva od tri cilja aranžmana postignuta u velikoj meri. Smanjenje plata i penzija, uz rast prihodne strane budžeta, dovelo je do smanjenja deficita sa 6,8% pre aranžmana na oko 1,3% u 2016. godini, sa tendencijom daljeg smanjenja u 2017. godini (u prvih devet meseci ostvaren je suficit). Manji deficit i smanjenje troškova novog zaduživanja, usled pada kamatnih stopa na svetskom tržištu, doprineli su zaustavljanju rasta javnog duga. Ipak, ne možemo reći da je druga mera, smanjenje subvencija i pomoći državnim preduzećima, bila u potpunosti uspešna. Subvencije iz republičkog budžeta veće su nego pre aranžmana, dok su aktivirane garancije (usled neplaćanja indirektnih obaveza od strane javnih preduzeća) dostigle 40 milijardi dinara u 2016. godini (poređenja radi, veće su od kapitalnih izdataka iz budžeta). Dugovi javnih preduzeća se uprkos preuzimanju istih od strane države i dalje gomilaju, pa se postavlja pitanje dokle će to tako biti moguće i šta je granica održivosti.\nSrbija ulazi u 2018. godinu sa niskim deficitom budžeta, zaustavljenim rastom javnog duga, rastom BDP od oko 2% i solidnim pretpostavkama za dalji rast. Istovremeno sa rastom, došlo je do smanjenja nezaposlenosti, inflacija je na niskom nivou, industrijska proizvodnja i izvoz rastu. Na prvi pogled reklo bi se da je Srbija na dobrom putu, makar što se tiče ekonomskih performansi. Ipak, postoje i određeni problemi. Jedan od mogućih problema je i završetak aranžmana sa MMF. Zašto? Navešćemo samo nekoliko ključnih razloga.


Tamara Spaić, Jovana Erdeljan | 01. mar 2021.\nOvog puta je advokatica Zora Dobričanin Nikodinović nedolazak obrazložila time da se reakcija na vakcinu, koju je primila pre nedelju dana, tokom vikenda pogoršala, tako da nije stigla da obezbedi zamenu\nNastavak ponovljenog suđenja u procesu ubistva Slavka Ćuruvije, novinara, izdavača i urednika Dnevnog telegrafa i Evropljanina, ponovo je odložen zbog korone. Na ročištu se danas nije pojavila advokatica Zora Dobričanin Nikodinović koja zastupa okrivljene bivše funkcionere Resora državne bezbednosti Milana Radonjića i Ratka Romića.\nU detaljnom obrazloženju advokatičinog zdravstvenog stanja rečeno je da je u pitanju reakcija na vakcinu koju je primila pre nedelju dana, ali joj se situacija pogoršala tokom ovog vikenda i da zbog toga nije uspela da na vreme obezbedi adekvatnu zamenu.\nPredsednica sudskog veća Snežana Jovanović odsustvo je ocenila kao opravdano.\nSledeće ročište zakazano je još u februaru za preksutra (sreda, 3. mart). To ročište zasad nije odloženo, iako se u izveštaju o zdravstvenom stanju advokatice pominje zapaljenje pluća i infuzija, pa neotkazivanje narednog termina ne deluje ubedljivo.\nU Specijalnom sudu za organizovani kriminal u toku je ponovljeno suđenje Radomiru Markoviću, Milanu Radonjiću, Miroslavu Kuraku i Ratku Romiću koji su prvostepeno osuđeni na ukupno 100 godina zatvora, ali je Apelacioni sud u septembru prošle godine ukinuo presudu zbog prekoračenja optužnice.\nU ponovljenom postupku, koji je počeo u oktobru prošle godine, održano je svega pet ročišta, dva na samom početku i još tri u februaru. Najduža odlaganja suđenja bila su zbog bolesti člana sudskog veća.\nU ponovljenom sudskom procesu do sada se nije čulo baš ništa novo u odnosu na prvostepeni postupak koji je počeo 17 godina posle egzekucije hrabrog novinara i koji je trajao četiri godine, a tokom koga je ispitano oko 100 svedoka.\nSudija Snežana Jovanović ih je na jednom od prethodnih ročišta upozorila da nema potrebe da sve ponavljaju jer se to sve već nalazi u spisima predmeta, ali odbrana je odlučila da ekstenzivno koristi svoje pravo na izjašnjavanje.\nZbog te njihove odluke nije izvesno koliko će trajati ponovljeno suđenje dok se ne dođe do završnih reči i presude. Sudija Jovanović je najavila da će učesnici u postupku imati znatno duže vreme za iznošenje završnih reči nego prethodnog puta.\n← UNS: Podrška redakciji, obezbediti nezavisnost rada “Hlas ljudu”\nVučiću 0 minuta kritike na televizijama za dva meseca →


Vučić: Umećemo da zaštitimo našu zemlju, u to nema sumnje\nAleksandar Vučić je u obraćanju javnosti, povodom krize na Kosovu i Metohiji, izjavio da je danas jedan od najtežih dana za srbski narod na Kosovu i Metohiji, da to nije pitanje bilo kakve dramatizacije, ali da je situacija ozbiljna i teška.\nPredsednik je naveo da postoje dva sporazuma koja se tiču slobode kretanja, iz 2011. i 2016. godine. U Prištini su, kaže, na volšeban način protumačili nešto što nigde ne piše. Ocenio je da tamošnja vlast demonstrira silu, prenosi RTS.\n"Umećemo da zaštitimo našu zemlju"\nAleksandar Vučić je najavio da će se sutra na Sednici saveta bezbednosti razgovarati i o merama srpske strane.\n"Nadam se da nećemo morati da preduzimamo naše mere i ekonomske i političke jer to ne bi bilo dobro za ceo region, posebno za naše odnose sa Prištinom", rekao je Vučić.\nZamolio je predstavnike međunarodne zajednice da urazume nerazumne i da ih privedu civilizovanom ponašanju.\n"Ukoliko to ne žele, mi ćemo umeti da zaštitimo našu zemlju, u to nema sumnje", naglasio je Vučić.\nRekao je i da će u utorak na sednici Saveta bezbednosti razgovarati i o tome kako i na koji način će snabdevati ljude na severu KiM u otežanim uslovima i kako da im se omogući da normalno žive.\n"Ako mislite da treba da se dodvoravam nekome u svetu zato što nam slede izbori, ne znate ni srbski narod, niti mene kao jednog od predstavnika srbskog naroda. Izneo sam istinu i svi to znaju. Ako žele normalne odnose da imamo, odlično, ako ne žele, mi ćemo mir da čuvamo, ali kao što nas ove mere užasno pogađaju, naše mere neće biti bezbolne za drugu stranu, u ekonomskom smislu pre svega", poručio je predsednik Srbije.\n"Priština 3.076 dana odbija da formira ZSO"\nIstakao je i da Priština već 3.076 dana odbija da formira Zajednicu srbskih opština (ZSO), što je predviđeno od 1. do 6. tačke Briselskog sporazuma, navodeći obrazloženje Prištine da može da bude formirana samo ako je u nadležnosti Ustavnog suda.\n"Srbija mora da bude spremna na dijalog, ali smisao ne vidim"\nPredsednik Vučić je istakao da Srbija uvek mora da bude spremna da razgovara i da ide na dijalog, ali je naveo i da u ovom trenutku ne vidi smisao dijaloga.\nVučić kaže da Srbija uvek mora da bude spremna da razgovara i da u najtežim uslovima i u najtežim okolnostima mora da bude spremna na dijalog.\n"Smisao dijaloga u ovom trenutku ne vidim. Ne vidim zato što neko nije objasnio čoveku da ono što, kako mi kažemo entitet ili pokrajina, a oni zemlja ili država, potpiše, da to mora da se poštujete. To ima snagu međunarodno pravnog sporazuma koje je potpisan pod pokroviteljstvom EU", rekao je Vučić i istakao da prištinska strana kaže da to nije bilo legitimno rukovodstvo u Prištini.\n"Vi to mrtvi ozbiljni morate da slušate. Neko vam kaže ono što mi se ne sviđa to neću da sprovedem u delo, a ono što mi se sviđa to ću da provodim na silu i to pogrešno tumačeći ili kako ja hoću. Ako neko to može da mi objasni kako je moguće i gde je tu bilo kakva pravda i logika, voleo bih da čujem", rekao je Vučić.


Akcija je poduzeta nakon urađene analize ali i prijava građana i turista, o velikom broju nelegalnih smještajnih objekata, koji se oglašavaju na online agencijama-internet platformama (Booking, Airbnb itd.). – Neregistrovani iznajmljivači smještajnih objekata, osim što krše zakonske odredbe, šalju vrlo negativnu sliku o našoj državi kao primamljivoj turističkoj destinaciji (bilo je slučajeva da turisti izvrše rezervaciju, uplate, dođu na odredište koje ne postoji) – ističe se u saopćenju TZKS.\nTakođer, turisti koji su u nelegalnom smještaju se ne prijavljuju nadležnim institucijama, što sa sigurnosnog aspekta može predstavljati prijetnju. Zbog svih navedenih problema Turistička zajednica KS će sa Booking-om, Airbnb-om i ostalim online agencijama- platformama, u saradnji sa nadležnim inspekcijama, kao i ostalim institucijama nadležnim za strane goste koji borave na teritoriji Bosne i Hercegovine, poduzeti akciju borbe protiv crnog tržišta i nezakonitog rada.\n– Oni iznajmljivači koji budu pronađeni da nisu registrovani za obavljanje ugostiteljske djelatnosti biće skinuti sa navedenih platformi i protiv njih će biti poduzete zakonski predviđene mjere – navodi se u saopćenju. Da bi se zakonski oglašavali na pomenitim platformama iznajmljivač mora imati dokaz, Rješenje o ispunjavanju minimalnih tehničkih i drugih uslova za izdavanje smještajnih objekata u domaćinstvu, u skladu sa Zakonom o ugostiteljskoj djelatnosti.\nNa linku www.visitsarajevo.ba mogu se pronaći detaljne informacije o načinu registracije i svim zakonom predviđenim obavezama kao iznajmljivača smještaja. Također, iz TZKS mole iznajmljivače koji podnesu zahtjev za kategorizaciju svog smještajnog objekta da informišu o tome kako ne bi bili skinuti sa navedenih platformi za online iznajmljivanje i kako ne bi protiv njih bile poduzete zakonom predviđene mjere.


Nova Microsoft Edge ranjivost - Forum - VolimoNet\nForumi Volimo nove tehnologije Svet kompjutera i informatike Održavanje i zaštita kompjutera\nTopic: Nova Microsoft Edge ranjivost\n16. maj 2017. 10.32.59 CEST\nNova Microsoft Edge ranjivost\nSigurnosni istraživač Manuel Caballero je otkrio ranjivost u kodu Microsoftovog podrazumevanog browsera za Windows 10. Ranjivost može da omogući krađu lozinki i kolačića (cookies) koje browser skladišti na računaru, dajući napadačima neovlašćen pristup sajtovima kao što su Facebook i Twitter.\nKako Caballero objašnjava, problem nastaje iz Same Origin Policy (SOP) u Edge browseru, a ovo predstavlja sigurnosnu meru koja sprečava da se podacima iz jednog domena pristupa iz drugog domena. Međutim, Microsoftova implementacija polise ima propust, što je čini trećom ranjivoošću u pomenutoj polisi.\nDva prethodno otkrivena metoda još uveki nisu ispravljena u poslednjem ažuriranju za Windows, a prema navodima Caballera, njegov metod za probijanje sigurnosti je još brži i direktniji. On ukazuje na Microsoftov ciklus objave zakrpa koji nije konstantan, u poređenju sa drugim browserima, kao što su Chrome ili Firefox.\nCaballero je objavio i video kao dokaz ranjivosti koju je pronašao.\nZnačenje ikonica i prava na forumu\nTeme imaju odgovor\nTema nije pročitana\nTema nema odgovora\nBBCode je aktivan\nHTML je aktivan\nStatistika - TOP korisnici\nCopyright © 2017 volimo.net - Privatnost - Uslovi Korištenja - Kontakt - Mobilna Verzija - Webmail -


RTS :: Odbijen zahtev Šešelja za žalbu na drugostepenu presudu\nHronika Odbijen zahtev Šešelja za žalbu na drugostepenu presudu\nutorak, 05. feb 2019, 15:34 -> 16:04\nTom presudom, preinačena je prvostepena presuda kojom je Šešelj prvobitno bio oslobođen svih optužbi, pa je Šešelj u avgustu prošle godine tražio da mu se omogući pravo na žalbu u trećem stepenu.\nSmatra da ima to pravo, s obzirom da mu je prvostepena oslobađajuća presuda, drugostepenom preinačena u osuđujuću.\nTakođe napominje da Statut osuđenoj osobi dozvoljava pravo da traži reviziju presude pod propisanim uslovima, što u ovom slučaju može da uradi i Šesselj, pa je njegov zahtev odbio.\nŠešelj je osuđen po tri od devet taccaka optužnice na 10 godina zatvora, a pošto je u kaznu uračunava vreme provedeno u pritvoru, Šešelj neće služiti izrečenu kaznu.\nŠešelj je u pritvorskoj jedinici Haškog trinunala proveo skoro 12 godina, od febraura 2003. godine kada se dobrovoljno predao tribunalu, do sredine novembra 2014. godine.\nDrugostepenom presudom Mehanizma u Hagu, naslednika Haškog tribunala, Šešelj je proglašen krivim zbog govora od 6. maja o 1992. u Hrtkovcima, te da je počinio krivično delo podsticanje deportacije, progona i drugih nehumanih dela, kao i zločin protiv čovečnosti.\n(utorak, 05. feb 2019, 18:43) - milovan [neregistrovani]\n(utorak, 05. feb 2019, 18:01) - anonymous [neregistrovani]\n(utorak, 05. feb 2019, 16:44) - anonymous Lala [neregistrovani]\n(utorak, 05. feb 2019, 16:31) - anonymous [neregistrovani]


► Srbijašume organizuju edukativne radionice povodom Međunarodnog dana šuma\nIz "Srbijašuma" pozivaju sve zainteresovane da dođu na radionice koje će se održavati u terminima od 10.00, 12.00 i 14.00 časova u rasadnicima "Topčider" i "Sremčica" u Beogradu, u Semenskom centru "Požega" u Požegi, u rasadniku "Selište" nadomak Bora, na "Lazićevom salašu" u Ćupriji i u "Naupare" u Кruševcu.\nStručnjaci "Srbijašuma" će na radionicama govoriti pored ostalog o značaju šuma, šumarskoj struci, o tome kako i kada se sade šumske i hortikulturne sadnice.\nOvogodišnja tema Međunarodnog dana šuma je "Šume i edukacija".\nGeneralna skupština Ujedinjenih nacija je 2012. godine proglasila 21. mart za Međunarodni dan šuma sa ciljem da se podigne svest javnosti širom planete o značaju šuma i da se na taj način doprinese njihovom očuvanju i održivom gazdovanju.\nIz "Srbijašuma" podsećaju da gazduju državnim šumama i šumskim zemljištem na površini od 890.654 hektara, što je skoro polovina šuma u zemlji, i da su za to dobili jedan od globalno najvažnijih sertifikata za odgovorno gazdovanje šumama.\nPosedovanje FSC™ sertifikata, kako je istaknuto, dokaz je da se šumama u Srbiji upravlja ekološki prikladno, društveno korisno i ekonomski održivo, bez kompromisa sa pravima i potrebama budućih generacija.\nInače, 21. mart se još od 1971. godine obeležava kao Dan šuma, na inicijativu Generalne skupštine Evropske poljoprivredne konfederacije, koju je kasnije podržao FAO (Organizacija za hranu i poljoprivredu pri Ujedinjenim nacijama).\nVlada Srbije proglasila je za spomenik prirode "Prerast Šuplja stena", u opštini Majdanpek, koji je svrstan u prvu kategoriju zaštićenog područja međunarodnog i nacionalnog, odnosno...\nUžička policija podnela je krivične prijave protiv četiri radnika Javnog preduzeća "Srbija šume" u tom gradu zbog zloupotrebe položaja odgovornog lica kojim su oštetili tu i još...\nDogovoreno usaglašavanje sertifikata za bolju poljoprivrednu trgovinu Srbije i UAE\nMinistar poljoprivrede, šumarstva i vodoprivrede Branislav Nedimović i državna ministarka Ujedinjenih Arapskih Emirata (UEA) za prehrambenu sigurnost Mariam Al Maheri dogovorili su danas u...


Tri miliona dinara narodnim kuhinjama Crvenog krsta Srbije | Nova Ekonomija\nDrugu godinu zaredom kompanija dm drogerie markt Crnom petku daje novo značenje usmeravajući pet odsto prometa tog dana u humanitarne svrhe. Kako su saopštili iz kompanije, u petak, 27. novembra, prikupljeno je ukupno tri miliona dinara koji će biti donirani narodnim kuhinjama Crvenog krsta Srbije.\nPod sloganom „Giving is the new black“ drogerijski lanac je na globalnom nivou sproveo ovu inicijativu, a sam gest kompanije naišao je na pozitivne reakcije brojnih poznatih ličnosti, kupaca i korisnika na društvenim mrežama.\n„Ova akcija koju na Crni petak sprovodimo već drugu godinu usledila je kao logičan nastavak naših projekata koji imaju za cilj da doprinesu kvalitetu života u zajednici u kojoj poslujemo i živimo. Izabrali smo baš ovaj dan, koji predstavlja simbol potrošačkog mentaliteta društva, da skrenemo pažnju na ono što je zaista važno i čemu kao društvo treba da se posvetimo. Takva vrsta solidarnosti naročito je potrebna u ovim izazovnim vremenima. Bez pukih fraza o darivanju i zajedništvu, smatramo da, kao uspešna kompanija, imamo mogućnost da uradimo nešto konkretno i da postavimo nove pozitivne trendove u našem društvu. Nadamo se da ćemo ovim potezom motivisati i ostale kompanije, ali i pojedince, da budu nosioci pozitivnih promena u našem društvu“, istakla je direktorka dm drogerie markt Srbija i Severna Makedonija Alexandra Olivera Korichi.\nIz Crvenog krsta Srbije kažu da je ova vrsta podrške dragocena narodnim kuhinjama pod njihovim krovom i da je potez kompanije dm ohrabrenje za čitavu našu zajednicu.\n„Crveni krst Srbije se zahvaljuje kompaniji dm na ovom humanom gestu. U ovim složenim vremenima solidarnost svih građana je neophodna kako bi naši sugrađani kojima je svaki dan ispunjen teškoćama, osetili brigu i saosećanje celog društva. Sredstva koja je kompanija dm, uz podršku svojih potrošača donirala, biće utrošena u okviru Programa narodnih kuhinja Crvenog krsta Srbije. Nadam se da će primer kompanije dm slediti i druga društveno odgovorna preduzeća, organizacije i pojedinci. U ovoj epidemiološkoj situaciji Crveni krst Srbije posebno ceni odgovornost dm-a koji od početka epidemije poštuje sve neophodne mere zaštite kupaca i svojih zaposlenih, a samim tim i čitavog društva“, izjavio je generalni sekretar Crvenog krsta Srbije Ljubomir Miladinović.\nKompanija dm pokrenula je takozvani Giving Friday pre godinu dana, kada je na Crni petak 2019. prikupila tri miliona dinara za opremanje Univerzitetske dečje klinike Tiršova, dok je u ovoj godini realizovala niz društveno-odgovornih projekata vođena ciljem da je čovek uvek u centru poslovanja. Takođe, dm je nedavno donirao dva medicinska respiratora – anesteziološka ventilatora Primus, nemačkog proizvođača Dreger, ukupne vrednosti od 36.000 evra, Institutu za javno zdravlje „Milan Jovanović Batut“ s ciljem da doprinese borbi protiv virusa korona, ali i da olakša oporavak hroničnim bolesnicima koji se leče u zdravstvenim ustanovama širom naše zemlje.


Fejsa ponovo mora na operaciju kolena\nsreda, 21 januar 2015 19:26\nSrpski reprezentativac ima konstantne probleme sa oticanjem kolena i veliko je pitanje da li će do kraja sezone uopšte zaigrati za Benfiku...\nMaler ne zaobilazi Ljubomira Fejsu!\nProšao je vezista Benfike ogroman put kako bi problematično desno koleno oporavio što uspešnije posle teške povrede ukrštenih ligamenata u maju prošle godine i operacije koja je usledila u Nemačkoj, ali... Srpskog reprezentativca zadesile su nove muke, zbog kojih se neće vraćati na teren još neko vreme.\nPrema pisanju portugalskih medija, 26-godišnji fudbaler poslednjih nedelja konstantno ima probleme sa oticanjem kolena, zbog čega ne može normalno da trči i trenira.\nTakođe, još uvek nije odigrao nijedan zvanični meč, uprkos tome što je dozvolu lekarske komisije za uključivanje u trenažni proces dobio još polovinom novembra. Proces oporavka se odužio previše, a najnovije informacije ukazuju na to da prethodni zahvat nije imao željeni efekat.\nZbog svega što mu se trenutno dešava, Fejsa će morati da ide na novu, četvrtu operaciju i ponovo će nož u rukama držati nemački lekar Hendrik Buniš, koji je u fudbalskom svetu poznat kao "Guru za kolena".\nTo znači da Fejsu čeka nova, višemesečna pauza i veliko je pitanje da li će se uopšte naći na terenu do kraja sezone...\nImamo 1227 gostiju na mreži


Tribunal ugostio novinare iz bivše Jugoslavije | Međunarodni krivični sud za bivšu Jugoslaviju\nTribunal ugostio novinare iz bivše Jugoslavije\nNovinari će se tokom posete susresti s visokim zvaničnicima Sudskih veća, Sekretarijata i Tužilaštva koji će im predstaviti ključne funkcije ta tri tela. Posetioci će prisustvovati suđenjima, a takođe će imati priliku da razgovaraju s predsednikom MKSJ Theodorom Meronom i tužiocem Sergeom Brammertzom.\n"S obzirom na teret nedavne prošlosti i debatu koja se u regionu bivše Jugoslavije vodi o radu Međunarodnog suda, za mene, kao novinara, je od presudne važnosti to što mi se ukazala prilika da dobijem neposredne informacije o radu ove institucije, kao i o načinima na koje se međunarodno humanitarno pravo primenjuje u konkretnim predmetima," izjavila je gostujuća novinarka BIRN-a Erna Mačkić.\nCentralni događaju u toku ove posete je okrugli sto o izazovima izveštavanja o suđenjima za ratne zločine. Ovaj skup, zajedno s prezentacijama Službe za komunikacije Tribunala, ima za cilj da novinarima iz regiona koji žele da izveštavaju o postupcima pred Tribunalom pruži praktične savete i pomoć.\nNovinari će takođe imati priliku da pogledaju izbor dokumentarnih filmova u produkciji MKSJ, kao i da diskutuju o potencijalima korišćenja arhive Tribunala za produkciju filmova i istraživačko novinarstvo.


Ponedeljak, 11. jun 2007.\nPredsednik Dulić otvorio seminar o parlamentarnoj kontroli budžeta\nPredsednik Narodne skupštine Republike Srbije Oliver Dulić otvorio je danas u Domu Narodne skupštine seminar na temu “Parlamentarna kontrola budžeta”.\nPredsednik Narodne skupštine Republike Srbije Oliver Dulić otvorio je danas u Domu Narodne skupštine seminar na temu “Parlamentarna kontrola budžeta”.Seminar organizuje Parlamentarna skupština OEBS-a, koja predsedava Parlamentarnom trojkom Pakta za stabilnost u jugoistočnoj Evropi (PS OEBS, PS Saveta Evrope i Evropski parlament). <?xml:namespace>\nPozdravljajući učesnike seminara, predsednik Dulić je rekao da Srbija pridaje veliki značaj parlamentarnoj saradnji zemalja u regionu i da je razmena iskustava u različitim oblastima dobrodošla.\nDulić je istakao da posle zastoja u poslednjim mesecima, Narodnu skupštinu očekuje obiman zakonodavni rad. Parlament mora da bude aktivan u procesu evropskih integracija, a posebno mora da ima aktivnu ulogu u poslovima vezanim za Sporazum o stabilizaciji i pridruživanju, rekao je predsednik Narodne skupštine i dodao da Parlament mora da bude Vladin partner, ali i da istovremeno kontroliše njen rad.\nDulić je istakao da je Skupština pred usvajanjem Predloga zakona o Državnoj revizorskoj instituciji i izrazio uverenje da će ova institucija biti ključno stručno i nezavisno telo koje će kontrolisati kako se troše sredstva iz republičkog budžeta. S tim u vezi, naglasio je da je ovaj zakon u potpunosti usklađen sa evropskim zakonima koji uređuju ovu oblast.\nUčesnici seminara su parlamentarci iz susednih i drugih zemlja u regionu, kao i članovi odbora za evropske integracije i za inostrane poslove Narodne skupštine Srbije.


Iz Pariza, s ljubavlju | Ekspres.net\nNa sastanku lidera Beograda i Prištine sa Angelom Merkel i Emanuelom Makronom u Parizu 1. jula mogao bi da bude formulisan okvir za rešenje kosovskog problema. Konačan predlog trebalo bi da bude usaglašen do kraja godine i o njegovim detaljima u predstojećim mesecima pregovarali bi srpska i albanska strana. Ukoliko bi do takvog scenarija došlo, bar što se tiče Srbije, referendum o Kosovu mogao bi da se održi zajedno sa redovnim parlamentarnim izborima na proleće.\nNaravno, ovakav razvoj događaja je moguć samo u slučaju da do sastanka u Parizu dođe. Kako se poslednjih nedelja spekuliše, kancelarka Merkel i francuski predsednik Emanuel Makron su u sukobu oko načina na koji će se birati novi predsednik Evropske komisije, ali i oko toga ko će biti kandidati za evropske institucije. Iako u javnosti žele da ostave utisak da je sve u najboljem redu i da nema nesuglasica, jasno je što izvori bliski dvoma zvaničnicima potvrđuju da je došlo do zahlađenja na relaciji dve najmoćnije evropske političke figure. Ovakvo zahlađenje odnosa će se svakako reflektovati i na polju odnosa Beograda i Prištine.\nAko do randevua u Parizu uopšte dođe, plan je da se na tom sastanku postigne dogovor o okviru ili neka vrsta principa ili platforme na kojoj će dogovor dve strane počivati. Onda bi Srbima i Albancima bilo ostavljeno vreme, od nekoliko meseci ili više, da pregovaraju o onom što u tom osnovnom dokumentu stoji, da promene delove, ubace nove detalje i usaglase konačan predlog rešenja kosovskog problema i s tim izađu pred svoje građane.\nPredsednik Srbije Aleksandar Vučić izjavio je da još ne zna hoće li biti sastanka u Parizu zbog konsultacija Merkelove i Makrona sa Amerikancima.\n“Znam da razgovaraju međusobno i da znaju da ne sme da se dozvoli da Pariz bude katastrofa. Ako se bude videlo da se ide u tom smeru, ko zna da li će se Pariz i dogoditi.”, rekao je Vučić.\nPredsednik je ponovio da će u Parizu stav Beograda biti jasan, nepromenjen i apsolutno racionalan i civilizacijski razuman – da Priština ukine takse na srpsku robu kako bi se išlo u dijalog, da se pokuša da se postigne kompromis.\n“Ali da postignemo kompromis tako što ćete vi da kažete: Kosovo je u ovim granicama, a ja ću da ponovim istu rečenicu: Ja smatram da je Kosovo deo Srbije, vi da je nezavisno, i šta ćemo onda? Pošto se svi u svetu prave blesavi kada to slušaju, nije problem – možemo i mi tako, iako to ne odgovara nama i našem ubrzanom rastu.”, konstatovao je Vučić.\nTags Aleksandar Vučićangela merkelEmanuel Makronkosovopariz\nPOLITIKO: Sastanak u Berlinu otkrio nedostatke spoljne politike EU VUČIĆ: Srbija je spremna za Samit u Parizu, ali je taj sastanak neizvestan VUČIĆ SA MAKRONOM U ČETVRTAK: Sledi video samit, pa dijalog “Težak put pred Srbijom, ali neće biti lako ni našim protivnicima”


PREGLED NAUKA I TEHNOLOGIJE - Nauka - Da li su opasne štedljive sijalice\n[ www.pregled.com ] - Protiv masovne primene štedljivih sijalica su pojedini zdravstveni stručnjaci, ali i ekolozi koji tvrde da su one navodno opasne po život, a u nekim slučajevima i da su uzročnik teških bolesti.\nDo kraja godine u državama Evropske unije, Australiji i Kaliforniji biće nemoguće kupiti klasične sijalice u prodavnicama, jer će one biti zamenjene štedljivim, a ova odluka u Srbiji će najverovatnije biti primenjena do 2015. godine.\nProtiv masovne primene štedljivih sijalica su pojedini zdravstveni stručnjaci, ali i ekolozi koji tvrde da su one navodno opasne po život, a u nekim slučajevima i da su uzročnik teških bolesti. Tako su recimo, stručnjaci berlinske laboratorije �Alab” utvrdili da ove sijalice, kada su upaljene, ispuštaju kancerogene hemikalije fenol, naftalen i stiren.\n– Oko tih sijalica se stvara električni oblak i ne bi ih trebalo koristiti u zatvorenim prostorima, a definitivno ne blizu glave – upozorio je Andreas Kirhner iz �Federacije nemačkih inženjera”.\nDo sličnih rezultata došli su i izraelski istraživači sa Univerziteta u Haifi, koji kažu da ove sijalice mogu, ako se dugo koriste, da izazovu rak dojke.\nMeđutim, profesor Elektrotehničkog fakulteta Miomir Kostić tvrdi da štedljive sijalice nisu opasne po život i da ne mogu ugroziti ljudsko zdravlje. On dodaje da bi do problema moglo da dođe ukoliko bi se ove sijalice razbile.\n– Štedljive sijalice u sebi sadrže veoma malu količinu žive i to do tri miligrama, pod uslovom da su ih proizvele renomirane kompanije. Svaka takva sijalica, ako se slomi, mogla bi da predstavlja opasnost po čoveka. Međutim, to nije ništa ozbiljnije od loma bilo kog drugog uređaja i objektivno predstavlja zanemarljivu opasnost – kaže Kostić.\nLomom štedljivih sijalica živa može da dospe u zemlju i vodu i tako zagadi naše okruženje. Naročito je opasan metil žive koji preko ribe dospeva u čovekov organizam, gde bi mogao da izazove vrlo ozbiljna oboljenja.\n– Žive ima i u uglju koji sagoreva u termoelektranama, pa promoteri štedljivih sijalica s razlogom tvrde da manja potrošnja električne energije, koja je rezultat upotrebe štedljivih sijalica, dovodi do redukcije emisije žive u atmosferu koja je veća od njenog sadržaja u štedljivim sijalicama – objašnjava Kostić.\nOn kaže da ove sijalice proizvode ultraljubičasto zračenje, koje srećom ne napušta sijalicu. Prema njegovim rečima, najbolje sijalice koje odgovaraju ljudskom oku su obične sijalice sa užarenim vlaknima, koje će biti povučene sa tržišta i u našoj zemlji.\nCena štedljivih sijalica je mnogo veća od običnih i zbog ekonomske situacije građani će pre da kupe obične sijalice.


Tag / Masters Rim 2016. / Vesti online\n15:00 >> 19:17\nDva šampiona odigrala su finale pre finala i pobedio je naravno Đoković\nPuna dva i po sata trajao je četvrtfinalni meč Mastersa u Rimu u kojem je Novak Đoković zabeležio 26. pobedu u duelima sa Rafaelom Nadalom pošto ga je savladao sa 2:0, po setovima 7:5, 7:6.\nVIDEO: Poen kojim je Novak osvojio set će ući u teniske udžbenike, komentator u ekstazi\nPosle čak 71 minuta igre Novak Đoković je u svoju korist rezultatom 7:5 rešio prvi set četvrtfinalnog duela Mastersa u Rimu u kom se sastao sa Rafaelom Nadalom.\nVIDEO: Da li je sudija oštetio Đokovića? Novakov poen dodelio Nadalu\nNa gem loptu za Novaka Đokovića u sedmom gemu prvog seta posle iscrpnog poena Rafael Nadal je loptu nakon loba posla u aut, ali sudija Karlos Bernandez je poen ipak dodelio njemu.\nMarej na korak od prvog finala u Rimu\nDrugi polufinalista Mastersa u Rimu je Britanac Endi Marej koji će imati priliku da se prvi put plasira u finale takmičenja koje se održava u glavnom gradu Italije.\nOtrovala se hranom za pse, ali uspela da pobedi\nSerena Vilijams uspela je da se plasira u četvrtfinale turnira u Rimu uprkos nezgodi koju je imala pre meča, i za koju je sama kriva\nIma više sreće nego pameti: Stigao do polufinala Rima!\nFrancuski teniser Lukas Puil bez borbe se plasirao u polufinale Masters turnira u Rimu, pošto mu je Huan Monako predao meč zbog povrede kuka\nVIDEO: Đoković odlično poznaje Italijane, naročito gestikulaciju fudbalera\nSvi Novakovi "krompiri": Znate li ko i kada je prvi ostavio Novaka na nuli?\nStiglo objašnjenje iz Rima: Novak nije bio na terenu u prvom setu\nPosle tri i po godine Novak Đoković je sebi dozvolio da izgubi jedan set bez osvojenog gema, a to mu se desilo u duelu 3. kola turnira u Rimu protiv Brazilca Tomaša Belućija.\nNovaku se neće dopasti nerazumna odluka organizatora\nDuelom između Novaka Đokovića i Tomaša Belućija okončana je treća runda Mastersa u Rimu, a organizatori turnira su i pre završetka ovog meča odredili raspored za petak.\n20:17 >> 21:34\nŠta se dešavalo sa Novakom u prvom setu?\nZa nepunih 25 minuta igre završen je prvi set meča 3. kola Mastersa u Rimu i to potpuno neočekivano - 6:0 za Tomaša Belućija u duelu sa Novakom Đokovićem.\nKada izgubi set sa nulom Novak uglavnom pobeđuje, tako je bilo i u Rimu\nNi u drugom meču na Mastersu u Rimu Novak Đoković nije blistao, čak je i izgubio set od Tomaša Belućija, ali je na kraju ipak trijumfovao i u petak će izaći na megdan Rafaelu Nadalu.


Izložba "Ala smo se naodmarali"\n12 Decembar 2017 / Izvor: Opština Čajetina\n„Ala smo se naodmarali“ naziv je izložbe Muzeja Vojvodine iz Novog Sada koja se otvara 13. decembra 2017. godine u 19 časova u sali biblioteke Ljubiša R. Đenić.\nAutorke Milkica Popović i dr Agneš Ozer pripremile su dokumentarnu postavku vezanu za period od početka razvoja vojvođanskog turizma u drugoj polovine 19. veka do osamdesetih godina 20. veka. Izložba pruža pravu sliku o načinu i organizaciji putovanja kao i o omiljenim destinacijama za odmor.\nMnoštvo fotografija, razglednica, mapa, suvenira i drugih artefakta svedoče o ovom segmentu svakodnevnog života naših predaka. Izložba prati pojavu i razvoj svesti čoveka da putuje i upoznaje nove krajeve. Tako se u drugoj polovini 19. veka najčešće išlo na izlete u prirodu, na obale reka i jezera koje su bile veoma popularna kupališta. Prestižno je bilo jednom godišnje promeniti klimu, otići u neku svetsku ili obližnju banju ili na planinski svež vazduh.\nNakon Drugog svetskog rata putovanje iz ličnog zadovoljstva i radi odmara postala su potreba najšireg kruga radnih ljudi, ali i drugih slojeva društva. Komunikacija i protok vesti uslovljeni istorijskim prilikama prouzrokovali su postepenu promenu statičnog ponašanja ljudi i mobilniji stil života.\nKultura & tradicija Izložba Opština Čajetina, Čajetina


Četvrti Pozorišni Kustendorf počinje stura\nTanjug 24. oktobra 2019. 15:06\nBEOGRAD – Četvrti Pozorišni Kustendorf počinje sutra na Mećavniku, gde će publilka moći da vidi brojne predstave, a biće dodeljene i nagrade „Zlatni list“ za najbolju predstavu, režiju, glumicu i glumca.\nPod sloganom „Društvo spektakla“, festival će pokušati da odgonetne mesto i ulogu pozorišne umetnosti u aktuelnom društvu u kojoj je spektakl u osnovi svega i predstavlja ne samo osnovni element razonode već i samo srce nestvarnosti društva, odnosno vladajući oblik života.\nDrugog dana, reditelj i osnivač Pozorišnog Kustendorfa Emir Kusturica moderiraće debatu sa istaknutim umetnicima „Pozorište u društvu spektakla“.\nKusturica kaže da mu je želja da se Mećavnik sve više pretvara u kulturnu instituciju.\n„Utoliko je ideja da svako godišnje doba ima jedan svoj festival zapravo ispunjenje sna o svrsi tog prostora, slično Andrićgradu. Namera ove kuće ili ovaj entuzijazam upućen je na stvaranje, ojačavanje krvne slike sveta koliko je to moguće, bez ogromnih ambicija, jer svet se menja velikim udarima i velikim promenama. A ovo je tihi rad barem na tim brdima koja su do juce bili nedodija, a sad ođednom dolaze najveći umetnici sveta.“, rekao je Kusturica.\nO dobitnicima „Zlatnog lista“ u četiri kategorije odlučivaće žiri u kome su Jovana Stoiljković, glumica, Jelena Mijović, dramaturg, i Veljko Mićunović, reditelj.\nU takmičarskom programu predstaviće se Akademija umetnosti u Novom Sadu s predstavom „Kiseonik“ Ivana Viripajeva, Filmska akademija iz Lođa (Poljska) izvešce komad „Cena života“ dobitnice Pulicerove nagrade Martine Majok.\nDržavna pozorišna akademija iz Jaroslavlja (Rusija) odigraće „Cehov.nekst“, dok će se Fakultet dramskih umetnosti iz Beograda predstaviti s komadom „Džordž Kaplan“ Frederika Zontaga.\nSelekcija festivala kao i prethodnih godina, poverena je nagrađivanom reditelju Milanu Neškovicju, koji iza sebe ima brojne uspešne predstave na scenama najeminentnijih pozorišta u Srbiji i šire.\nU okviru revijalnog programa, u petak će gostovati Jugoslovensko dramsko pozorište s nagrađivanom predstavom „Zasto je poludeo gospodin R.“, dok će u subotu Beogradsko dramsko pozorište odigrati predstavu „Moje dete“.\nSponozor i ovog Pozorišnog Kustendorfa je kompanija NIS.


Skup "Savremena proizvodnja povrća" - Bizlife.rs\nSkup „Savremena proizvodnja povrća“\n13:31 Niš, 12/01/2012\nSkup povrtara južne Srbije pod nazivom „Savremena proizvodnja povrća“ biće održan 27. januara u Belom holu Doma Vojske u Nišu.\nOrganizatori ovog skupa su Uprava za poljoprivredu i Udruženje Niški povrtar.\nSlične skupove do sada je organizovao Poljoprivredni fakultet u Novom Sadu sa udruženjem Vojvođanski povrtar, ali na jugu Srbije ovo je prvi put.\n– Mi smo nekoliko godina bili tamo i posećivali njihovu manifestaciju i naši poljoprivredni proizvođaci su bili zadovoljni tim posetama, pa smo ovom prilikom odlučli da nešto tako organizujemo i kod nas. S obzirom na to da se ovakav skup ne organizuje nigde južno od Beograda, ovo je prvi put da se neko upušta u organizaciju takvog skupa – kaže Slobodan Dudić iz Uprave za poljoprivredu.\nO tome da je za učešće na skupu veliko interesovanje govori i činjenica da se za kratko vreme prijavilo petnaestak firmi iz Niša i regiona, među kojima su hemijske i semenske kuće, kao i proizvođači opreme za navodnjavanje. Hol Doma Vojske može da primi oko 20 izlagača, tako da ima još par mesta za prijavljivanje zainteresovanih firmi.\nZa vreme trajanja skupa biće organizovana i predavanja koja će obuhvatiti razne teme, od proizvodnje kvalitetnog semena povrća do tehnologije proizvodnje paprike, ali i drugih kultura.\n– Ovaj skup je izuzetno značajan jer ćemo na jednom mestu okupiti proizvođače sa juga Srbije, sve firme sa kojima sarađujemo i eminentne profesore koji će nam ovom prilikom predstaviti i dostaviti najnovija saznanja iz oblasti proizvodnje povrća na ovom području. Najvažnije je da ljudi saznaju koje nas novine očekuju, a s obzirom na to da su se pojavile štetočine i bolesti u našim zasadima i koje bismo mere trebali da preduzmemo da bismo imali što manje gubitaka – kaže Dejan Lazić iz Udruženja Niški povrtar.\nSkup počinje u 8 sati, a svi zainteresovani proizvođaci mogu da se prijave na sajtu ili da pozovu Upravu za poljoprivredu gde mogu dobiti konkretnije informacije.\nPrisustvovanje skupu i predavanjima je besplatno i otvoreno je za sve poljoprivrednike, kao i sve zainteresovane da se više informišu o savremenoj proizvodnji povrća.


Venizelos u Prištini: Evropska integracija Kosova glavni cilj\nEvangelos Venizelos, ilustrativna fotografija\nKosovo ima evropsku perspektivu i treba da nastavi putem euroatlantskih integracija, bila je glavna poruka ministra spoljnih poslova Grčke, istovremeno predsedavajućeg Saveta ministara EU, Evangelos Venizelosa, tokom njegove posete Kosovu.\nOn se nakon posete Sarajevu u popodnevnim satima sastao sa premijerom Kosova, Hashimom Thacijem.\nNa konferenciji za medije glavno pitanje novinara bilo je kada će Grčka priznati nezavisnost Kosova, na šta je grčki ministar odgovorio da je „evropska integracija Kosova glavni cilj.“\n„Ovo je veoma važan i projekat pun izazova. A tokom perioda tranzicije, imaćemo vremena da razmotrimo sve potrebne korake“, kazao je on.\nNa pitanje da li bi to značilo da se Kosovo može integrisati u EU ako ne bude priznato, on je odgovorio:\n„Na osnovu tzv. Kopenhagen kriterijuma, integracija nove zemlje članice u EU znači prihvatanje evropskog acquis (pravna tekovina EU). U okviru evropskog akia, imamo mogućnosti da rešimo sve probleme.”\nVenezilos je izrazio nadu da će Kosovo u toku ove godine okončati pregovore o Sporazumu o stabilizaciji i pridruživanju, što će predstavljati prekretnicu za evropske integracije Kosova i celog regiona.\nNa bilateralnom nivou, Venizelos je rekao da je sastanak sa Thacijem bio odlična mogućnost za „osveženje odnosa“.\n„Grčka ekonomska i finansijska prisutnost na Kosovu je veoma snažna. Naša politička volja i pažnja je da podržimo grčke kompanije da aktivno učestvuju u ekonomskom životu na Kosovu. Rekonstrukcija i obnavljanje domaće ekonomije na Kosovu je važno za prosperitet vašeg naroda ali i evropske perspektive“, kazao je on.\nKosovski premijer Hashim Thaci zahvalio se na dosadašnjoj pruženoj pomoći Grčke, i najavio da će Kosovo u bliskoj budućnosti otvoriti kancelariju za vezu u Atini.\n“To sve u cilju što brže, češće i produktivne komunikacije, a i kako bi imali grčku prisutnost investitora na Kosovu“, kazao je Thaci.


Vreme - Razvod bračnog para Sarkozi: Malerozna predsednička stolica\nVREME 879, 8. novembar 2007. / SVET\nRazvod bračnog para Sarkozi:\nJedna od vrednosti kojom su se oduvek ponosili Francuzi bilo je savoir vivre (umeće življenja), gde je diskrecija bila zagarantovana kada se radilo o privatnom životu političara i naročito šefova države, za razliku od američkih puritanaca koji i dan-danas prepričavaju ljubavne avanture Kenedijevih ili, ne tako davno, Bila Klintona. U Francuskoj su samo zvezde šou-biznisa izazivale grozničavu znatiželju ljubitelja ove vrste sporta, a koje su opet vrlo smišljeno prihvatile pravila igre kako bi stekle još veću popularnost, pa i po cenu otkrivanja (i pokazivanja) najintimnijih detalja. Voajerizam jednih je uvek bio praćen egzibicionizmom onih drugih, ali u poslednjih desetak dana mediji su potukli sve rekorde u obe discipline.\nRazvod bračnog para Sarkozi, šefa države Nikole i njegove mu drage Sesilije, dostigao je vrhunac neukusa, obojenog, naravno, nijansama predsednikove dobro uhodane spektakl politike, u koji su se nažalost uključili apsolutno svi. Hiperaktivni predsednik i prva dama razveli su se 15. oktobra, a naravno vest je puštena u javnost tek u četvrtak, tri dana kasnije i to, gle čuda, na dan generalnog štrajka železničara i još nekih slojeva državnih činovnika, koji su blokirali gotovo celu Francusku, boreći se za očuvanje svojih profesionalnih, decenijama sticanih povlastica, a koje Sarkozijeve reforme treba da im oduzmu.\nPrvi veliki socijalni bunt na početku Sarkozijevog petogodišnjeg mandata, ispoljen blokadom železničkog i ostalog javnog prevoza, tako je bio prikriven vestima o razvodu, snimcima, analizama, nagoveštajima, pretpostavkama i svime što je izdaleka i izbliza bilo vezano za razlaz bračnog para. Još početkom oktobra, u redakcijama se pročula vest da je razvod Sarkozijevih pitanje dana. Nek se zna, onako usput, kako bi novinari bili spremni "na gotovs" i na zvižduk, brzinom svetlosti, isukali članke i fotografije. No, pre gonga niko ne kreće u trku, inače sledi diskvalifikacija! "Francuzi su me izabrali kako bih pronašao rešenja za njihove probleme, a ne da kometarišem svoj privatni život", mrzovoljno je poručio novinarima Nikola Sarkozi tog 18. oktobra. Dosledan sebi i svom dosadašnjem galopirajućem stilu u politici i megaprisustvu u medijima, francuski predsednik nije se ni trenutak ustezao od namere da instrumentalizuje svoj privatni život kada mu se dogodi jedan od problema s kojima se Francuzi svakodnevno suočavaju, a to je razvod. "Predsednik ništa neće izmeniti što bi se odnosilo na ritam predsednčkih obaveza i njegovog delovanja za dobrobit Francuza koji su ga izabrali", ponavljali su iz Jelisejske palate.\nVIŠESTRUKI GUBITAK: Ali, Nikola Sarkozi je odlaskom Sesilije izgubio ne samo životnog saputnika koji ga je u stopu pratio već 20 godina već i ličnost koja mu je davala snagu na putu u osvajanju predsedničke funkcije. Sesilija je još od 1987. godine bila pored najmlađeg gradonačelnika Francuske u istoriji, u gradiću Nuji sir Sen, tom luksuznom naselju pariske periferije koji slobodno možemo nazvati pariskim Dedinjem. Uvek iza kulisa, nezvanični šef kabineta, portparol, savest i savetnica, Sesilija, bivša manekenka bez ikakvog političkog obrazovanja, ali ambicija visokih poput Himalaja, uspela je da sa svojim mužem uđe u nekoliko ministarstava i dogura naravno do Mont Everesta, odnosno Jelisejske palate. Ali, visoke ambicije, trka za vlašću i, ukratko, politika ostavile su duboke posledice na samu porodicu Sarkozi koju nisu mimiošle one negativne strane spektakla. Ljubav se istopila u toj nemilosrdnoj političkoj bitki i bračni par je postajao sve udaljeniji srcem. Svako je počeo da vodi svoj život, javili su se tu i brojni ljubavnici i ljubavnice, prevare, intrige, ljubav i mržnja i – 2003. godine Sesilija je spakovala kofere i otišla put Njujorka u susret svojoj novoj ljubavi. Kada je tada prvi put ostao bez Sesilije, Nikola (tada na mestu ministra unutrašnjih poslova) u javnosti je pokazivao ogromno razočarenje i tugu da su ga mnogi sažaljevali, što mu je donelo nekoliko procenata više na lestvici popularnosti. Ali, Sesilija se ubrzo vratila, sve je došlo na svoje i bračni par Sarkozi je mirno plovio ka izborima, razmišljajući svako jutro kako i na koji način se domoći mesta kandidata. (Sarkozi je još te 2003. u jesen u vrlo popularnoj političkoj emisiji, na pitanje voditelja da li razmišlja o Jelisejskoj palati, makar ujutro kad se brije, odgovorio: "Ne samo kad se brijem!")\nNo, da nešto ne štima u odnosu budućeg predsedničkog para, pokazalo se u smiraj dana drugog kruga izbora 6. maja, kada su novinari (opet ti radoznali novinari) saznali da Sesilija nije izašla na glasačko mesto i da je u izborni štab stigla tek vrlo kasno. A na bini postavljenoj na trgu Konkord, povodom velike fešte, te iste večeri, sa distance i odsutnog pogleda, posmatrala je šta se to događa oko nje. Uloga prve dame joj se smešila, ali kao da više to nije bilo ostvarenje dugogodišnjeg sna. Sesilija nije želela da igra ulogu domaćice koja će se smeškati i dočekivati goste, služiti za paradu ili skupljanje petoparaca u humanitarne svrhe uzduž i popreko Francuske, kao što je radila njena prethodnica Bernadet Širak. Ne, ona je želela mnogo značajniju i odgovorniju ulogu, svoje mesto pod političkim suncem opštine Nuji sir Sen, gde je pretendovala na mesto kandidata za gradonačelnika sve dok Nikola Sarkozi nije nagradio svog prijatelja i portparola Jelisejske palate Davida Martinona. Čak i uloga u posredovanju oko oslobađanja bugarskih medicinskih sestara iz Libije, gde je čak u dva navrata putovala gđa Sarkozi, bilo je samo zamazivanje očiju javnosti i davanje barem neke značajnije uloge prvoj dami. Odbila je i hamburgere Lore i Džordža Buša, kada je za vreme avgustovskog odmora u Sjedinjenim Amričkim Državama porodica Sarkozi bila pozvana na piknik, pa se posle gotovo dvočasovnog kašnjenja francuski predsednik pravdao kako je njegova supruga u krevetu zbog gnojne angine. Zapravo, Sesilija više nije mogla igrati dvostruku igru, što bi Francuzi kad-tad protumačili potpunim nipodaštavanjem tradicionalne uloge prve dame, pa čak i čistom nekulturom. Konačno, odbijanjem da se useli u Jelisejsku palatu, gde po običaju živi predsednikova porodica, stvari su postale mnogo jasnije.\nBEZ PRVE DAME: Nikola Sarkozi je tako postao prvi predsednik Pete republike koji se razveo tokom mandata. Uz spektakl politiku koju vodi, Francuzima je, po svemu sudeći, svejedno da li je predsednik samac, u vezi ili u braku. Prve dame više nema, a nije je bilo ni u prvih šest meseci mandata. Pred same izbore i jedan i drugi najozbiljniji kandidat pribojavali su se da privatni život ne odigra presudnu ulogu u glasačkim kutijama. Ali, prema istraživanju javnog mnjenja još iz januara 2006. godine, 94 odsto ispitanih je ocenilo da privatnost jednog političara nema nikakvog uticaja na njihov izbor. Ipak, do završetka drugog kruga, i Nikola Sarkozi i Segolen Roajal su ljubavne jade držali što dalje moguće od medija, za svaki slučaj. Tog istog 6. maja, kada se Nikola veselio na trgu Konkord, Segolen je ozvaničila svoj raskid s dugogodišnjim saputnikom i prvim sekretarom Socijalističke partije Fransoom Olandom. Kao da je Francuzima bilo suđeno da u narednih pet godina nemaju prvu damu, koji god kandidat da je pobedio. Sujeverni bi odmah pomislili kako predsednički izbori izazivaju razvod, ali činjenica je da je do sada samo jedan predsednik u Jelisejskoj palati boravio kao samac, tačnije udovac. Predsednik Rene Koti izabran je 1954. godine, a samo godinu dana kasnije njegova supruga Žermen iznenada je preminula, što je duboko dirnulo celu naciju. Što se Sarkozijevih tiče, razvod će mnogo teže pasti Nikoli koji nije propuštao priliku da ponovi kako mu je Sesilija desna ruka i kako mu je baš ona najveća podrška. Tužno i utučeno lice šefa države ovih dana se nalazi na brojnim naslovnicama najpoznatijih people magazina, tačnije one žute štampe koja živi zahvaljujući nesreći i intimnosti poznatih. Da ironija sudbine bude još veća, sva ta štampa je pod kontrolom brojnih Sarkozijevih prijatelja koji su mu u velikoj meri i pomogli da savršeno sprovede medijski proboj do sadašnje funkcije. Tako se ta kolosalna medijska mašina zavrtela da ju je sada teško smiriti ili makar obuzdati, pa već počinje da izmiče kontroli svevišnjeg iz Jelisejske palate. Sada bi rado da izbegne indiskretne objektive fotoaparata i kamera, da ga ostave na miru i da se usredsredi na rešavanje "problema svih Francuza". Zamka je u tome što kada ti problemi, kako njegovi tako i ostalih građana ove zemlje, potiskuju jedni druge na ekranima, na kraju ipak budu toliko brojni da ih više nije moguće sakriti, a niti pronaći rešenje. Uhodani sistem je radio kao švajcarski sat u prvih šest meseci, a onda je naglo počeo da škripi. S novim najavljenim štrajkovima, skokom cena i sve manjom kupovnom moći, mašinerija bi mogla i da se opasno rasklima pa da klepetanje postane nesnosno, kao onomad zvona sa Bogorodičine crkve u Parizu. Iako razvod predsednika potpuno spada u privatnu sferu i ne treba da utiče na njegovu funkciju i sprovođenje toliko obećavanih reformi, moglo bi se reći da je za Nikolu Sarkozija blaženo stanje u kom je bio do sada jednostavno iščezlo. Kako u ljubavi tako i u politici.


O autoru – Putovanje u prirodu\nJa sam Milan Urošević, rođen sam u Šapcu, gde i danas živim. Ljubav prema planinama i prirodi datira još iz ranog detinjstva kada sam sa porodicom svake godine posećivao Taru, Zlatar, Zlatibor, Divčibare, Sokobanju i ostale prirodne lepote ove naše lepe zemlje. U slobodno vreme se bavim planinarenjem, raftingom, kanjoningom, speologijom i ostalim sportovima vezanim za prirodu i putovanja. Tokom svog života mnogo sam putovao po svetu, obišao preko 40 zemalja, upoznavao razne ljude i kulture, stekao veliko iskustvo i mnogo prijatelja na šta sam vrlo ponosan. Planinarenjem se bavim od 2001-e godine, na nagovor svog rođaka kome je trebalo društvo, a ja sam mu došao kao dobar saputnik. Kasnije sam to znatno unapredio, priključio se raznim društvima i ekspedicijama, sa kojima sam pohodio razne vrhove po našem brdovitom Balkanu i Evropi. Nadam se da ću ovde uspeti da vam opišem sve moje avanture, zanimljive događaje sa njih i iskustva vezana za prirodu i putovanja. Takođe, trudiću se da vas upoznam sa raznim destinacijama u prirodi, kako bi oni koji se još uvek dvoume, krenuli da što češće posećuju prirodu i da što više borave u njoj. Moj mejl sa kontakt je murosevic2208@gmail.com


Ekipa "Jagnjeće pečenje kod Benka" pobednik Božićnog turnira u Prijepolju - PPmedia\nPosted on\t11 јануара, 2018 9:17 am by adminpp033\nEkipa “Jagnjeće pečenje kod Benka” sastavljena od igrača iz Novog Pazara i Nove Varoši pobednik je trećeg Božićnog turnira u malom fudbalu održanog u Prijepolju. Oni su u finalu rezultatom 4:0 pobedili “Minimal” iz Brodareva i tako stigli do pobedničkog pehara i novčane nagrade od 120 hiljada dinara. Treće mesto osvojila je ekipa “Apartmani Zlatibor” koja je u “utešnom finalu” bila bolja od bijelopoljske ekipe “Kanje”. Brojna publika u Sportskoj dvorani mogla je da uživa i u revijalnom meču timova Bosne i Hercegovine i Prijepolja sastavljenih od veterana igre sa fudbalskom loptom.\nEkipa Jagnjeće pečenje kod Benka pobednik trećeg Božićnog turnira u Prijepolju, foto: www.ppmedia.rs\nTokom tri dana trajanja turnira za novčanu nagradu od 120 hiljada dinara nadmetalo se ukupno jedanaest ekipa iz Prijepolja, Pljevalja, Bjelog Polja, Brodareva i Novog Pazara, podeljenih u četiri grupe. Loše stanje u ovdašnjem Sportskom savezu odrazilo se i na sam kvalitet i organizaciju ovog turnira, koji po broju ekipa i prikazanom fudbalu po oceni samih učesnika nije bio ni na priližno dobrom nivou kao tokom prethodne dve godine. Ipak ono što je najbitnije i zbog čega se igra fudbal jeste publika, koja je očigledno željna pravih sportskih dešavanja, pa je tokom finalne večeri dvorana bila gotovo dupke puna. U prvoj polufinalnoj utakmici “Minimal” se gotovo bez borbe plasirao u finale, pošto je ekipa “Apartmani Zlatibor” nezadovoljna sudijskim odlukama odbila meč da privede kraju i napustila teren uz aplauze objektivne publike. U drugom polufinalu tim iz Novog Pazara rutinski je savlado slabašne Bjelopoljce sa 5:2 i tako izborio prolaz u finale. Na osnovu svega prikazanog na terenu pehar je sasvim zasluženo otišao u ruke Pazaraca koji su tokom cele finalne utakmice dominirali na terenu.\nPosebna poslastica za sve gledaoce bila je prijateljska utakmica veterana domaćina, Prijepolja sastavljena od nekadašnjih igrača Polimlja i sa druge strane Bosne i Hercegovine čiji dres su nosile nekadašnje velike fudbalske zvezde Sarajeva, Partizana, Crvene Zvezde i drugih velikih klubova nekadašnje Jugoslavije. Na kraju su gosti slavili sa 6:4, međutim nema sumnje da je pobednik u tom meču bio fudbal i ceo sport.\nVeterani Bosne i Hercegovine i Prijepolja, foto: www.ppmedia.rs\nZa najboljeg golmana proglašen je Tomo Despotović čuvar mreže pobednika turnira, najbolji strelac je Milan Gordić dok je za najboljeg igrača proglašen novopazarac Sanel Stupljanin.\nOno što može da brine organizatora, kako bi se i u budućnosti ova lepa tradicija nastavila, jeste mali broj ekipa i slab kvalitet onih pravih timova, ako se izuzmu tri prvoplasirane ekipe ostali su bili daleko slabiji takmac. Poređenja radi nedavno završeni Božićni turnir u Novoj Varoši okupio je 32 ekipe, dok se u Prijepolju jedva “skrpilo” njih jedanaest.\nОзнаке: Božićni turnir u malom fudbalu Prijepolje 2018, Sportski Savez Prijepolje, vesti Novi Pazar, vesti prijepolje


Vlada: Očekujemo da će do 15. juna biti vakcinisano 35 odsto građana – Borba\nVlada: Očekujemo da će do 15. juna biti vakcinisano 35 odsto građana\nVlada je na današnjoj sjedici zaključila da je potrebno napraviti plan vakcinacije, sa proširenjem kapaciteta za vakcinaciju i povećanje obuhvata vakcinacijom. Kako se navodi u saopštenju, Vlada je izrazila očekivanje da do 15. juna bude vakcinisano 35 odsto građana, uz proširivanje bolničkih kapaciteta.\nVlada je usvojila Informaciju o razmatranju izvještaja, podataka, informacija i prijedloga epidemioloških mjera za odstranjivanje i sprječavanje zarazne bolesti izazvane novim koronavirusom COVID-19.\n“U Informaciji se navodi da su trenutna epidemiološka situacija i efekti do sada propisanih mjera bili predmet razmatranja Savjeta za sprovođenje aktivnosti na odstranjivanju i iskorjenjivanju zarazne bolesti izazvane novim koronavirusom COVID-19 na teritoriji Crne Gore, na sjednici koja je održana 15. marta 2021. godine”, navodi se u saopštenju.\nSavjet je, uz uvažvanje epidemiološke situacije i nastojanja zdravstvenog resora, predložio i izrazio očekivanje da se u propisivanju mjera, zabrana i ograničenja nađe prava mjera između zaštite zdravlja i održavanja ekonomske stabilnosti, kroz omogućavanje rada privrednih subjekata.\nZabrana iz Francuske: Jovetić igra samo protiv Letonije\nVuković: Sa DPS-om nećemo nikad sarađivati


RTS :: Izvori Dojče velea: Šolc u Srbiji početkom juna\nPolitika Izvori Dojče velea: Šolc u Srbiji početkom juna\nponedeljak, 23. maj 2022, 12:36 -> 16:22\nNemački kancelar Olaf Šolc trebalo bi da poseti Srbiju i susedstvo 10. juna. Izvori "Dojče velea" kažu da je cilj dobra priprema samita Berlinskog procesa.\nOlaf Šolc trebalo bi da poseti Srbiju 10. juna, potvrđeno je za Dojče vele iz srpskih diplomatskih izvora.\n"Teži se tom datumu, ostaje još da se poseta uskladi sa drugim zemljama u regionu", rekao je taj izvor.\nPrema tom izvoru, Šolc će, pored Beograda, svakako posetiti i Prištinu, a teži se da putovanje preraste u malu balkansku turneju sa posetama Tirani i Skoplju, možda i Sarajevu.\nPrethodno je novinar Frankfurter algemajne cajtunga Mihael Martens na Tviteru preneo da Šolc dolazi u Beograd 10. juna. On je, pozivajući se na pouzdane izvore iz Berlina, naveo da će teme biti "energetika, ekonomija, srpska pozicija prema Rusiji" i druge.\nIzvor Dojče velea kaže da Šolc teži da dobro pripremi samit Berlinskog procesa koji će se verovatno održati u avgustu: "Za razliku od bivše kancelarke Merkel, Šolc više ide ka konkretnim rešenjima. Stalo mu je da taj samit ne bude samo skupo putovanje, nego da se dođe do konkretnih rešenja."\nOsim pokušaja da se Beograd uključi u sankcije protiv Rusije, Šolc će pokušati i da ponudi nešto Albaniji i Severnoj Makedoniji, kažu upućeni.\nNaime, očekuje se da francuski predsednik Emanuel Makron nadalje blokira početak pregovora EU sa Skopljem i Tiranom. Zato će se, kažu izvori, samit EU – Zapadni Balkan pod francuskim predsedavanjem u junu održati u Briselu, a ne u Parizu.\nMakron i Šolc se razilaze u idejama o proširenju EU. Francuski predsednik je nedavno podgrejao viziju o Evropi "u dve brzine", gde bi države poput Srbije i suseda imale mesta samo u spoljnom prstenu, ali ne bi bile punopravne članice EU.\nŠolcova vizita Balkanu novi je dokaz da je region visoko na listi prioriteta nove koalicije u Berlinu. Početkom maja su u poseti Berlinu bili srpski predsednik Aleksandar Vučić i kosovski premijer Aljbin Kurti.\nTada je ocenjeno da Šolcova vlada pridaje veliki značaj kosovskom problemu u svetlu rata u Ukrajini. Šolc je tada prvi put rekao da "međusobno priznanje" treba da bude deo sveobuhvatnog sporazuma Beograda i Prištine .


SMRT JUŽNOG TOKA Premijer Vučić: Loša vest za Srbiju, ali mi nismo doprineli Putinovoj odluci\nSrbija nije doprinela Putinovoj odluci, kaže premijer Vučić.\n"Srbija nikako nije doprinela takvoj odluci. Sedam godina je ulagala u taj projekat ali plaćamo cenu sukoba velikih", rekao je premijer i dodao da građani ne treba\n"Srbija nije ničim dorpinela donošenju takve odluke. Sad da li će se evrofili i rusofili međusobno optuživati ko je tu zašta kriv...Sigurno je da mi nismo ništa krivi", poručio je Vučić.\n"Država Srbija je više od šest, pa i više, sedam godina uložila u taj projekata. Mnogo truda mnogo rada od tih prvih potpisa kada su prisustvovali još (Boris) Tadić i (Vojislav) Koštunica...", rekao je.\n"Plaćamo cenu velikih, ali gađani Srbije ne moraju da brinu ni ove zime ni sledeće... Mi ćemo uspeti da rešimo to pitanje u najboljem mogućem interesu za građane. A da li bi bilo bolje da imamo Južni tok.. Svakako da bi i Srbija bi bila energetski bezbednija zemlja", rekao je premijer i poručio da će Vlada Srbije uraditi svoj posao i građani ne treba da brinu.\nRuski predsednik je na jučerašnjoj konferenciji za novinare sa turskim predsednikom Redžepom Tajipom Erdoganom u Ankari rekao da je Rusija primorana da se povuče iu projekta "Južni tok" zbog toga što EU nije htela da podrži izgradnju gasovoda.\n"Rusija u aktuelnim uslovima ne može da nastavi sa realizacijom Južnog toka, uzimajući u obzir činjenicu da do sada nismo dobili dozvolu iz Bugarske o gradnji tog gasovoda. Zapravo, ne samo da Evropska komsija nije pružila nikakvu pomoć u realizaciji projekta već je i stvarala prepreke", rekao je Putin.\nI prvi čovek "Gasproma" Aleksej Miler rekao je da je projekat "Južni tok" - mrtav.\n"To je to. Projekat je zatvoren", rekao je Miler za Rojters.


Devojčica koju je rasplakala Merkelova dobila vizu\nDevojčica iz Palestine Rim Sahvil (14) koju je rasplakala nemačka kancelarka Angela Merkel, rekavši joj da će možda biti deportovana, dobila je danas boravišnu dozvolu na osnovu koje će moći da ostane u Nemačkoj do oktobra 2017. godine, navodi se u nemačkom dnevnom listu “Bild”.\nSahvil se u julu tokom televizijskog programa rasplakala kada je Merkelova rekla da Nemačka ne može da primi sve izbeglice koji žele tamo da žive, podseća agencija Rojters.\nKako navodi ta britanska agencija, Merkelova je nakon tog incidenta, bila meta kritika zbog nedostatka empatije.\nMeđutim, Sahvil je danas odobrena boravišna dozvola koja će joj omogućiti da ostane u Nemackoj do oktobra 2017. godine, saznaje “Bild” iz kancelarije za migracije u nemačkom gradu na severu zemlje Rostoku.\n“Merkelina devojčica može da ostane ovde” naslov je današnjeg izdanja nemačkog dnevnog lista, a dalje se navodi da je devojčica izvrsna u školi, te da su i njeni roditelji i brat dobili dozvolu da ostanu.\n“Zadovoljan sam da kažem da je Rimin boravišni status razjašnjen”, izjavio je ministar unutrašnjih poslova severne pokrajine Meklenburg-Donja Pomeranija za taj list, dodavši da je prošao period neizvesnosti.\nIako je epizoda u kojoj Rami plače bila nizak udarac za reputaciju Merkelove ove godine, ona je nedavno ipak imenovana za ličnost godine od strane magazina “Tajm” i “Finanšl Tajmsa”, a nakon što je u avgustu otvorila granice Nemačke za izbeglice sa Bliskog istoka.


Služen Parastos za 11 ubijenih Srba na Crnom Vrhu – Zvornik Danas\nNaslovna/izbor urednika/Služen Parastos za 11 ubijenih Srba na Crnom Vrhu\nSlužen Parastos za 11 ubijenih Srba na Crnom Vrhu\nIgor Golubović Send an email 10. септембра 2021\nParastosom, polaganjem vijenaca i prisluživanjem svijeća na Spomen-ploču Na Crnom vrhu kod Zvornika obilježeno je danas 29 godina od stradanja 11 pripadnika Vojske Republike Srpske, policije i civila koje su 10. septembra 1992. godine iz zasjede ubili pripadnici muslimanskih snaga iz Srebrenice i Kamenice.\nParastos je služilo mjesno sveštenstvo, a vijence su položile porodice poginulih, predstavnici Gradske organizacije zarobljenih i poginulih boraca i nestalih civila, Gradske boračke organizacije, Udruženja ratnih vojnih invalida, te predstavnici Policijske uprave, grada Zvornika i opštine Osmaci.\nPredsjednik Gradske organizacije zarobljenih i poginulih boraca i nestalih civila Zvornik Milivoje Marković rekao je da se i poslije 29 godina od zločina koji se dogodio na ovom mjestu okupljaju i odaju počast nevino stradalim licima koja su tom momentu bila samo putnici u koloni vozila.\nMarković je, obraćajući se prisutnim, rekao da su u toj koloni bili pripadnici Vojske Republike Srpske i Ministarstva unutrašnjih poslova Srpske koji nisu bili naoružani, kao i civili.\n„Taj zločin su iz zasjede izvršili muslimani iz Srebrenice i Kamenice kod Zvornika duboko u unutrašnjosti Republike Srpske“, rekao je Marković.\nOn je naglasio da se predmet Crni vrh, koji je dokumentovan, nalazi u ladicama Tužilaštva BiH koje, izgleda, nije zainteresovano za pokretanje istrage o ovom zločinu.\nPodsjetivši da su u napadu na konvoj vozila na Crnom vrhu ubijena lica iz Rogatice, Olova, Istočnog Sarajeva i sa zvorničkog područja, Marković je dodao da ovaj zločin ne smije nikada biti zaboravljen.\nMarković je poručio institucijama BiH i Republike Srpske da se više posvete istraživanju ratnih zločina koji su počinjeni nad srpskim narodom na ovim prostorima.\n„Svjedoci smo da su Srbi bili žrtve u toku građanskog rata, ali smo sada svjedoci da su oni poslije rata žrtve pravosudnih institucija BiH“, istakao je Marković.\nPredsjednik Odbora ratnih vojnih invalida Skupštine Boračke organizacije Republike Srpske Marko Milošević rekao je da je žalosno da niko nije odgovarao za ovaj zločin, iako se zna ko ga je izvršio.\nOn je osudio sve zločine koji su počinjeni na svim stranama u proteklom ratu i poželio da se ovako nešto nikome i nikada ne dogodi.\nU ulicama Sime Perića i Braće Obradovića u nedelju obilježavanje parking mjesta


DIPLOMATI Na konferenciji za medije u kazahstanskoj prijestonici Nur Sultan\nRekao da Amerikanci nisu sposobni pregovarati\nSergej Lavrov: Nedvosmislen stav Rusije, dijalog nužan\nMoskva je pozvala na dijalog između Kurda i sirijskih vlasti u Damasku kako bi se riješili problemi na granici Sirije i Turske, izjavio je ruski ministar vanjskih poslova Sergej Lavrov (Sergey).\nOn je na konferenciji za medije u kazahstanskoj prijestonici Nur Sultan podsjetio da je Rusija u više navrata iznosila svoj stav u vezi s dešavanjima na sjeveroistoku Sirije, uključujući područje sirijsko-turske granice.\n- Naš stav je nedvosmislen i zasnovan na potrebi da se pronađe rješenje za sve probleme u tom dijelu Sirije putem dijaloga između centralnih vlasti u Damasku i predstavnika kurdskih zajednica koje tradicionalno naseljavaju to područje - rekao je Lavrov.\nLavrov je dodao da je turski ministar vanjskih poslova Mevlut Čavušolu (Cavusoglu) potvrdio da Turska poštuje suverenitet i teritorijalni integritet Sirije. Govoreći o ulozi Vašingtona u Siriji, šef ruske diplomatije istakao je da je dvosmisleni stav SAD dokazao da Amerikanci nisu sposobni pregovarati.\nSirija Turska Sergey Lavrov Mevlut Cavusoglu


Junker: Brexit gubljenje vremena i energije | BL Portal\nPredsjednik Evropske komisije Žan Klod Junker izjavio je danas da je Brexit “gubljenje vremena i energije”.\nJunker je naveo da mu smeta što svoj petogodišnji mandat nije u većoj mjeri iskoristio za unapređenje Unije u interesu i službi građana.\nU obraćanju poslanicima EP u Strazburu, Junker je naveo da samo može biti odobren sporazum o Brexitu koji je prošle nedelje postigtnut sa Londonom kada on bude odobren u britanskom parlamentu.\nPrethodno je predsjednik Evropskog saveta Donald Tusk rekao da će lideri Evropske unije odlučiti “u narednim danima” da li da se Velikoj Britaniji odobri još jedno produženje roka za izlazak iz Unije, ističući da njihova odluka zavisi od razvoja situacije u Londonu.\nOdluka o produženju roka za Brexit za tri mjeseca, poslije 31. oktobra, “u velikoj mjeri će zavisiti od toga šta britanski parlament bude, odnosno ne bude odlučio”, rekao je Tusk.\n“Brexit bez dogovora nikada neće biti naša odluka”, rekao je Tusk, što su poslanici EP pozdravili aplauzom, prenose Nezavisne novine.\nBritanski premijer Boris Džonson doživio je juče još jedan poraz nakon što je predsjednik Donjeg doma parlamenta Džon Berkou saopštio je da vlada ne može da traži od poslanika da ponovo glasaju o sporazumu o Brexitu.\nDžonson je apelovao na poslanike da ove nedjelje odobre sporazum o Brexitu, navodeći da ni on, ni EU ni javnost ne želi novo odlaganje izlaska Velike Britanije iz Unije.


Haradinaj: Kosovo za dve godine u Unesko - Dnevni list Danas\nHaradinaj: Kosovo za dve godine u Unesko\nPremijer Kosova Ramuš Haradinaj izjavio je da novi pristup Srbije da se obrati Evropskoj uniji i upoređuje Kosovo sa Katalonijom ne olakšava rešavanje raznih pitanja i otežava klimu i izrazio uverenje da će Kosovo za dve godine biti primljeno u UNESKO.\n0Piše: Fonet 05. oktobra 2017. 16.34\n„Kosovo bi delovalo po mnogim pitanjima, kada bi ono bilo sigurnije po pitanju svoje perspektive. Jedan novi pristup Srbije – da se obrati EU i da uporedjuje Kosovo sa Katalonijom, ne olakšava ove teme i otežava klimu. Mi nismo kandidat u EU, jedino imamo potpisan Sporazum o stabilizaciji i pridruživanju“, u intervjuu za Radio slobodna Evropa.\nHaradinaj je rekao da proces dijaloga sada predvodi predsednik Kosova Hašim Tači, ali je dodao da je u toku priprema platforme o očekivanjima Kosova iz ovog dijaloga, kako bi taj proces bio na usluzi građana.\nOn je rekao da će vlada podržati agendu predsednika o dijalogu i dodao da očekuje i angažman opozicije u tom procesu.\nGovoreći o formiranju Zajednice opština sa srpskom većinom, on je ocenio da Kosovo treba da deluje po tom pitanju onako kako je Ustavni sud doneo odluku, a kada je utvrdio da su pojedini delovi sporazuma o Zajednici u suprotnosti sa Ustavom i da oni treba da se harmonizuju sa kosovskim zakonodavstvom.\nOvo je veoma zakasnela faza za Kosovo. Još uvek nemamo liberalizaciju viza. Još uvek nismo napredovali na putu ka NATO. Još uvek nismo dali ustavno ime i mandat vojci Kosova. Neki od ovih procesa bi unapredili kapacitete i mogućnosti Kosova da poduzme smele korake kada se radi o pojedinim pitanjima u zemlji, istakao je Haradinaj.\nOn je rekao i da je Kosovo ove godine prošlo kroz izborne procese i da je u tom smislu neodrživa politička agenda doprinela tome da se prijem Kosova u Interpol i UNESCO razmotri.\n„Što se tiče Interpola, mi smo već krenuli sa radom kako bi se sledeće godine prijavili za prijem, a što se tiče UNESCO, to će biti za dve godine, a u međuvremenu potrebna je jedna ozbiljnija mobilizacija“, izjavio je Haradinaj u intervjuu za RSE.\nOn je istakao da je na Kosovu nedostajao ozbiljan rad po tom pitanju, ali je takođe naveo da se mora preispitati i ponašenje zvaničnog Beograda, a kada je u pitanju njihova opstrukcija prilikom članstva Kosova u međunarodne organizacije.\nHaradinaj je istakao da Kosovo mora da reši i pitanje demarkacije sa Crnom Gorom, a da trenutna verzija demarkacije nema dvotrećinsku većinu u Skupštini.\n„Crna Gora je uradila svoj posao i ratifikovala je taj sporazum. Kosovo to ne uspeva da uradi, a obraloženje je da su nalazi komisije pogrešni. Mi smo u procesu u potrazi za istinom, i kada budemo utvrdili stanje, onda ćemo se obratiti svim političkim i međunarodnim partnerima kako bi se to pitanje rešilo. Postoji standardna procedura između dve zemlje kada takvi sporovi postoje, i mi ćemo to ispoštovati“, naveo je Haradinaj.\nramus haradinaj, uneskoPriština


Učenici i učenice Osnovne škole „Branko Radičević“ iz Bujanovca su pokrenuli akciju sa željom da pozovu donosioce odluka u svojoj opštini da čuju njihove ideje i potrebe i preduzmu potrebne korake da se na njih adekvatno odgovori. U saradnji sa nastavnicima fizičkog vaspitanja deca su napravila listu potrebnih rekvizita koji im nedostaju za nastavu fizičkog i zdravstvenog vaspitanja.\nSa svojim predlozima su se tokom Dečje nedelje obratili nadležnima, kako bi dobili podršku lokalne samouprave za realizaciju akcije, ujedno ističući time važnost aktivnog učešća mladih u Bujanovcu. Predsednik opštine je pohvalio ovu inicijativu i saglasio se sa činjenicom da je potrebno poboljšanje uslova rada u školi. Svesna te činjenice, lokalna samouprava je potpisala ugovor o izboru izvođača radova za renoviranje Osnovne škole „Branko Radičević”. Istaknuto je da postoje napori da se deci obezbede što bolji uslovi za školovanje.\nCilj aktivnosti koje su organizovane sa učenicima i učenicama bio je da ih osnaži i poveća njihovu participaciju u kreiranju i donošenju politika u svojoj sredini kroz dostupne mehanizme, kao i da podstakne njihov aktivizam kako bi uticali ne promene u svom okruženju. Kroz posmatranje svog okruženja, učenici i učenice su nastojali da identifikuju potrebe i probleme u čije rešavanje bi voleli da se uključe i na njih utiču.\nRealizacija dečije inicijative je deo aktivnosti na projektu „Sutra počinje danas“ koji NVO Praxis sprovodi u partnerstvu sa organizacijom Music Art Project, a koji finansira Evropska unija.


METRO AG NASTAVLJA RAST PRODAJE (+3.4% LIKE-FOR-LIKE)\nU trećem kvartalu 2018/19, METRO AG beleži povećanje like-for-like prodaje za 3.4% u odnosu na isti kvartal prethodne godine. U lokalnoj valuti, METRO prodaja porasla je za 3.6%. Prijavljena prodaja povećana je za 2.8% na 7.6 milijardi evra. EBITDA bez doprinosa na zarade od transakcija nekretninama dostigla je ukupno 316 miliona evra u Q3 2018/19 (Q3 2017/18: € 305 miliona), uglavnom podstaknuta Uskršnjim poslovanjem.\nU devetomesečnom periodu 2018/19, EBITDA bez doprinosa na zarade od transakcija nekretninama dostigla je 869 miliona evra (9M 2017/18: 920 miliona evra). Razlozi za smanjenje su operativni razvoj u Rusiji, kao i negativni efekti valute u Rusiji i Turskoj. Prilagođeno za efekte valute, EBITDA bez doprinosa na zarade od transakcija nekretninama smanjena je za -28 miliona eura (-3.1%) u odnosu na prethodnu godinu. Međutim, pozitivan trend zarade u Zapadnoj Evropi (bez Nemačke) i Aziji imao je kompenzacioni efekat.\n„U trećem kvartalu 2018/19 METRO je povećao like-for-like prodaju za 3.4%, što je veoma ohrabrujuće, jer u našoj osnovnoj delatnosti veleprodaje, beležimo 24. uzastopni kvartal rasta“, izjavio je Olaf Koch, predsednik Upravnog odbora METRO AG. “Rast prodaje vođen je od strane svih regiona osim Rusije, ali smo čak i tamo na pravom putu. Pregovori vezani za proces prodaje Real-a napreduju veoma dobro i ekskluzivnost pregovora će se nastaviti", dodao je Koch.\nProdaja i zarada u Q3 2018/19 su u skladu sa prognozama za finansijsku 2018/19 godinu.\nU trećem kvartalu 2018/19, like-for-like prodaja za HoReCa sektor (hoteli, restorani i ugostitelji) porasla je za 4.9%, a prodaja u sektoru Trgovine (zemlje koje imaju razvijen ovaj sektor, bez Rusije: Bugarska, Indija, Pakistan, Poljska, Rumunija, Srbija, Slovačka, Češka) porasla je za 4.4%. Ovi ciljne grupe čine dve trećine ukupne METRO prodaje.\nUsluge dostave robe ponovo su porasle, za oko 9%, u Q3 2018/19 i čine 20% ukupne METRO prodaje.\nDigitalizacija osnovne delatnosti nastavlja da napreduje. Digitalni proces naručivanja dostupan je profesionalnim kupcima u 18 zemalja ili je njegova aktivacija u toku. U proseku, zabeleženo je 170.000 narudžbina nedeljno.\nOd 30. juna 2019. godine, mreža obuhvata 773 prodavnice, 4 prodavnice više u odnosu na poslednji izveštaj od 30. septembra 2018. godine.


Hrvatski lekari tvrde da grip nije uzrok smrti dve bebe iz Splita, objašnjenje je mnoge zbunilo (VIDEO) - Prnjavorski informativni portal\nHrvatski lekari tvrde da grip nije uzrok smrti dve bebe iz Splita, objašnjenje je mnoge zbunilo (VIDEO)\nBy redakcija 1 Februara, 2017\nVirus gripa nije uzrok smrti dve devojčice, stare četiri meseca, odnosno četiri godine, u Splitu, tvrde hrvatski lekari.\nNi u jedne od dve osobe koje su preminule u Splitu nije dokazan virus influence u donjem respiratornom traktu. Verovatno influenca nije neposredni uzrok smrti – rekao je doktor Vladimir Draženović, virusolog iz Zagreba.\nOn je na konferenciji za novinare u Hrvatskom zavodu za javno zdravlje, rekao da je moguće da je uzrok smrti neki drugi virus u respiratornom sistemu, ali nije potvrđeno da je bio u kombinaciji s virusom gripa.\n– Nije isključeno da dete te dobi i umre od gripa tokom sezone, iako se vrlo retko događa da mladi i zdravi, pa i deca, umiru. Nemamo podatke o tome jesu li deca imala neku drugu bolest koja bi bila prepoznata pre nego je došlo do ovog tragičnog trenutka – rečeno je novinarima.\nPrema podacima tog zavoda, od gripa u Hrvatskoj oboleva oko 8.000 građana dnevno, što ne predstavlja neku specijalnu dinamiku.\nNavode da je najavljen pad obolelih, osim u osnovnim školama gde je primećeno intenziviranje bolesti, preneli su hrvatski mediji.\nMože se, kažu doktori, dogoditi da se virus pokaže, ali i u kombinaciji s nekim drugim virusima. Međutim, tvrde, da stanje nije alarmantno, jer broj oboljelih ne odskače od sezone gripa.\nDevojčice starosti četiri meseca koja nije davala znakove života dovezena je u nedelju pre podne u Hitnu pomoć dečje klinike u Splitu i, uprkos reanimaciji u nekoliko navrata, lekari su mogli samo da konstatuju smrt.\nIstog dana u splitsku bolnicu je primljena i devojčica stara četiri godine koja takođe nije davala znake života, pa je jedino bilo moguće konstatovati smrt.\nIspovest srpskog radnika iz Rusije: Živeo sam bez grejanja na -40 u limu, gladovao da prehranim decu i jedva preživeo (FOTO)\nSredinom februara stiže još ledenija zima?


Vuković: Slaviti ukidanje Crne Gore je psihopatologija - Sputnjik Srbija\nVuković: Slaviti ukidanje Crne Gore je psihopatologija\n15:25 15.12.2018 Preuzmite kraći link\nSlaviti ukidanje Crne Gore posle Prvog svetskog rata i takozvanu Podgoričku skupštinu 1918, na kojoj je doneta odluka o njenom prisajedinjenju Srbiji, u domenu je psihopatologije, izjavio je danas gradonačelnik Podgorice Ivan Vuković.\nOn je za RTCG naveo da je bila njegova obaveza kao prvog čoveka Podgorice da učestvuje u šetnji „Nikad više 1918“, ali i zbog, kako kaže, njegovog ličnog doživljaja države u kojoj živi.\n„Nije država apstraktna kategorija, država smo mi, a vi simbolički slavite ukidanje samih sebe. Po meni je to u domenu psihopatologije“, kazao je Vuković i dodao da nakon svega što se desilo „nemamo pravo da se na taj način odnosimo prema istoriji“.\nGašenje svetla na upravnoj zgradi Glavnog grada, ideja je rukovodstva Podgorice čiji je cilj, kako navodi Vuković, bio da se podseti na mrak koji je nastao nakon 1918. i prisajedinjenja Crne Gore Kraljevini Srbiji, odnosno Kraljevini Srba, Hrvata i Slovenaca.\n„To je bio mali gest koji na lep način podseća na to kakva je bila sudbina Crne Gore nakon 1918“, kazao je Vuković.\nOn je takođe rekao da je ispravna bila odluka Skupštine Podgorice da se u glavnom gradu Crne Gore postavi spomenik nekadašnjem predsedniku bivše Jugoslavije Josipu Brozu Titu.\n„Da nije bilo Tita i partizana, ne bi bilo ni obnove Crne Gore nakon Drugog svetskog rata“, naveo je Vuković.\nOn je takođe poručio i da želi da iskoristi mandat kako bi se vratio istorijski dug nekim ličnostima.\nVuković je naveo da bi voleo da Podgorica dobije spomenik knjazu Danilu Petroviću, za koga je rekao da je najveći državnik u istoriji Crne Gore i da Podgorica zaslužuje da ima njegov spomenik.\nukidanje, Crna Gora, država


Metro bi rešio problem parkiranja Beograđana\nTanjug 19. maja 2021. 16:33\nBEOGRAD – Do rasta cena garažnih mesta u Beogradu dolazi zbog stalnog porasta broja automobila, i taj trend će se nastaviti sve dok ne bude regulisan pristup motornih vozila centru grada i dok Beograd ne dobije metro, izjavio je predsednik Upravnog odbora „Klastera nekretnina“ Nenad Đorđević.\n„U poslednjih 10 godina imamo trend da se svake godine registruje sve više vozila i samim tim treba da se obezbedi parking za njih, a to dovodi do toga da rastu i cene zakupa garažnih mesta i cene po kojima se ona prodaju“, izjavio je Đorđević za Tanjug.\nOn dodaje da cene garaža variraju u zavisnosti od dela grada, a da su najskuplja garažna mesta u centru Beograda i na Vračaru, gde dostižu vrednost i do 20.000 evera.\nCene na periferiji su znatno niže, kaže Đorđević ali napominje da su i tamo značajno porasle u odnosu na prethodni period.\n„Sve nove zgrade u Beogradu imaju garaže, jer je uslov za dobijanje građevinske dozvole da svaki stan ima bar jedno garažno mesto“, naglašava Đorđević.\nOn podseća kako paraleleno s tim rastu i cene zakupa mesta za parkiranje u garažama.\n„Cene zakupa su porilično porasle. Imamo mesta koja izdaje Parking servis i ona koja izdaju fizička lica i preduzeća, i ona se kreću od 150 do 200 evra mesečno“, napominje Đorđević.\nOn je zaključio da će cene garaža i dalje da rastu sve dok Beograd ne bude regulisao pristup motornih vozila centru kao što je tio učinjeno u nizu evropskih gradova i dok ne budem izgrađen metro.


Američka vojska u Poljskoj zbog ukrajinske krize\nAmerički vojnici pored svojih vozila u blizini aerodroma "Rzeszow-Jasionka" u Poljskoj, 6. februar 2022.\nStotine američkih elitnih vojnika stigli su 6. februara u jugoistočnu Poljsku u blizini granice sa Ukrajinom po naređenju predsednika SAD Joe Bidena da tamo rasporedi 1.700 vojnika zbog straha od ruske invazije na Ukrajinu.\nBiden je ranije ove sedmice odobrio raspoređivanje 2.000 američkih vojnika u Nemačkoj i Poljskoj.\nTakođe je pristao da pošalje 1.000 američkih vojnika, koji se trenutno nalaze u Nemačkoj, u Rumuniju.\nPrve američke trupe za pojačanje NATO saveznika stigle u Poljsku\nOko 1.700 pripadnika vojske, uglavnom padobranaca iz 82. vazdušno-desantne divizije, raspoređuje se iz Fort Bragga u Severnoj Karolini.\nKomandujući general Chris Donahue rekao je novinarima po dolasku u Poljsku da je raspoređivanje trupa "razborita mera" u da je ona "odbrambene prirode".\n"Dodatne trupe su ovde da poboljšaju spremnost u svim domenima sa našim poljskim saveznicima i, ako je potrebno, da brane bilo koji deo NATO-a", rekao je on.\nPoljska, koja je pristupila NATO-u 1999. godine, već ima oko 4.500 američkih vojnika na rotaciji.\nPoljski ministar odbrane Mariusz Blaszczak rekao je da će dodatni američki kontingent od 1.700 vojnika biti stacioniran "na jugoistoku Poljske, na istočnom krilu NATO-a".\nNeki američki vojnici stigli su 5. februara, a Blaszczak je rekao da će ih biti više "u narednim satima".\nZvaničnici SAD upozoravaju na posledice ruske invazije na Ukrajinu\nRusija je okupila više od 100.000 vojnika u blizini Ukrajine što bi, prema navodima zapadnih zvaničnika, mogao biti uvod u invaziju.\nKremlj negira da planira napad na suseda.\nIstovremeno, Sjedinjene Države i evropski saveznici traže diplomatsko rešenje krize koju je pokrenula Rusija, koja zahteva sveobuhvatne bezbednosne garancije od NATO-a, uključujući obećanje da se Ukrajina nikada neće pridružiti vojnom savezu.\nZapad je odbacio taj zahtev, rekavši da krši ključne principe, uključujući pravo suverenih nacija da izaberu vlastitu spoljnu politiku.\nSjedinjene Države i Evropa poručile su Kremlju da će pojačati prisustvo NATO-a u istočnoj Evropi i uvesti sankcije Rusiji u slučaju invazije na Ukrajinu.


Slavko Simić novi načelnik Kosovsko-mitrovačkog upravnog okruga - Radio Kontakt Plus\nvesti08:22, 03.12.2019Izvor: Kosovo Online / KoSSev\nNa sednici Vlade Srbije 28. novembra Slavko Simić postavljen je za načelnika Kosovsko-mitrovačkog upravnog okruga na predlog ministra državne uprave i lokalne samouprave Branka Ružića i direktora Kancelarije za Kosovo i Metohiju Marka Đurića.\n“Dobio sam snažnu podršku i poverenje od Vlade Republike Srbije, ali i veliku odgovornost da uspostavim koordinisani rad sa Kancelarijom za Kosovo i Metohiju, resornim ministarstvom, lokalnim samoupravama na teritoriji okruga i inspekcijskim službama” izjavio je Simić za Kosovo Online.\nNaglasio je da će da mu primarni cilj i zadatak na poziciji načelnika biti jačanje i sprovođenje državne politike, zaštita državne imovine i nastavak borbe za nesmetani rad i funkcionisanje institucija Republike Srbije na teritoriji Kosova i Metohije, kao i obezbeđivanje osnovnih preduslova za realizaciju infrastrukturnog, ekonomskog i poljoprivrednog razvoja opšina Kosovskomitrovačkog upravnog okruga.\nSa druge strane, portal KoSSev prenosi da je ovo druga državna funkcija u srpskom sistemu na koju je Simić imenovan. Prethodno je, prema pisanju Insajdera, Simić imenovan i u Savet Fakulteta za sport i fizičko vaspitanje.\nSlavko Simić, poslanik Srpske liste u prošlom i budućem sazivu kosovske Skupštine, na mestu načelnika Okruga zamenio je Vasu Jelića (68), koji je otišao u penziju.


SEEbiz.eu / Metalac: Rast prihoda i pad dobiti u prvom polugodištu\nMetalac: Rast prihoda i pad dobiti u prvom polugodištu\nDatum objave: 26.08.2019. - 20:30:45\nGORNJI MILANOVAC - Gornjomilanovački holding Metalac (MTLC) objavio je konsolidovane finansijske izveštaje za period januar-jun koji obuhvataju poslovanje matične kompanije i zavisnih preduzeća.\nKonsolidovani poslovni prihod u periodu porastao je 6,2 odsto na 4,85 milijardi dinara pre svega zahvaljujući rastu na domaćem tržištu. Prodaja u Srbiji porasla je 8,2 odsto na 3,23 milijarde dinara, dok je realizacija na ino tržištima bila veća za 2,5 odsto i dostigla je 1,62 milijarde dinara.\nKonsolidovana poslovna dobit pala je 13,8 odsto na 269,7 miliona dinara, dok su neto rezultat neznatno popravili veći finansijski prihodi. Krajnji rezultat u prvih šest meseci bio je slabiji za 6,4 odsto i iznosio je nepunih 288 miliona dinara.\nUprava je smanjenje profitabilnosti pripisala pre svega lošijem učinku domaćih, a naročito ino trgovina, dok su domaća proizvodna preduzeća zabeležila profitabilnost iznad plana.


Teheran - Iran je odlučio primijeniti načelo reciprociteta nakon odluke američkog predsjednika Donalda Trumpa da na na tri mjeseca zabranjuje ulazak u SAD državljanima Iraka, Irana, Libije, Somalije, Sudana, Sirije i Jemena, osim državljana koji posjeduju diplomatske i službene vize ili rade za međunarodne ustanove, saopćeno je iz iranskog ministarstva vanjskih poslova.\n„Islamska Republika Iran, poštujući američki narod i štiteći prava svojih državljana, odlučila je primijeniti reciprocitet nakon uvredljive odluke SAD u vezi s iranskim državljanima, sve dok se ta mjera ne ukine“, navodi se u ovom saopćenju.\nIranskog predsjednika Hasan Ruhani je izjavio je da je vrijeme zidova u svijetu prošlo.\nVanjskopolitički odbor iračkog parlamenta zatražio je, također, recipročan odgovor Sjedinjenim Državama pošto je američki predsjednik Donald Trump zabranio na tri mjeseca ulazak iračkih građana.\nSudan je Trumpovu odluku nazvao „vrlo nesretnom“ u svjetlu „povijesnih koraka“ poduzetih nekoliko sedmica ranije prema ukidanju sankcija nakon dobre saradnje u borbi protiv terorizma, objavilo je sudansko ministarstvo vanjskih poslova.\n« U Vatikanu otvorena palestinska ambasada Zakon o borbi protiv terorizma u EU diskriminira muslimane i izbjeglice »